open-index/open-wikipedia-markdown huggingface dataset:
ရွဲ့ကြီး(ခေါ်)ကြယ်တံခွန်

**ရွဲ့ကြီး** သည် မြန်မာနိုင်ငံသား စစ်ကြိုခေတ် သရုပ်ဆောင်၊ တေးရေးနှင့် ဂီတပညာရှင် ဖြစ်သည်။

## ငယ်ဘဝနှင့်ပညာရေး 
ရန်ကုန်၌မွေးကာ အထက်တန်းအထိ ပညာသင်သည်။ အေဝမ်း ဦးတင်မောင်၊ ဦးလှဘူး၊ ဦးမောင်မောင်စိုး၊ ဒဂုန် မြတ်လေးနွယ်တို့နှင့် ကျောင်းနေဖက်ဖြစ်သည်။

## သက်မွေးဝမ်းကြောင်း 
ကျောင်းမှထွက်ပြီးနောက် စတီးဘရားသား ဆန်လုပ်ငန်းတွင် အလုပ်ဝင်စဉ် လေဖြတ်သဖြင့် ပါးတခြမ်းရွဲ့သွားသည်။ ကျန်းမာရေးကြောင့် အလုပ်လည်း ထွက်ရသည်။

ထိုကာလ၌ သူငယ်ချင်းဖြစ်သူ အေဝမ်း ဦးတင်မောင်က သူရိုက်သောဇာတ်ကားများ၌ ဦးရွဲ့ကြီးအမည်ဖြင့် ပါဝင်စေကာ ငယ်သူငယ်ချင်းအား ထောက်ပံ့သည်။ အေဝမ်းမှရိုက်သော ဇာတ်ကားအများတွင် ပါရသည်။

တယောတီးတတ်သဖြင့် တီးဝိုင်းတွင် အေဝမ်း ဦးခင်မောင်၊ ပြည်လှဖေတို့နှင့်အတူ သီချင်းလည်း သွင်းသည်။ 

တေးရေးအဖြစ် အေဝမ်းသဘက် (A1 The Best) ဓာတ်ပြားတိုက်အတွက် စပ်သော သီချင်းများမှာ

* မေတ္တာလက်ဆောင် (မေမြင့်)
* ချစ်ဝဲလည် (အေဝမ်း ဦးတင်မောင်)
* ပျိုအိပ်ချိန် (ခင်နှင်းရီ)
* လေညှင်းခံ (ခင်နှင်းရီ) တို့ဖြစ်သည်။

## ဘဝနိဂုံး 
*ချိန်တန်ပြီ* ဇာတ်ကားတွင် နောက်ဆုံးသရုပ်ဆောင်ပြီး အသက် ၅၁ နှစ်တွင် ကွယ်လွန်သည်။

## ကိုးကား
ဂျမ်း၊ ဦး

ဦးဂျမ်း (ဦးဂျမ်းချည်ချောလုံချည်) သည် ၁၅၊၅၊၂၀၁၂ ရက်နေ့ နံနက် ၁၀ နာရီခန့် တွင် အမရပူရမြို့ နေအိမ်တွင် ကွယ်လွန်သွားပြီဟု သိရှိရသည်။

နိုင်ငံတစ်ဝန်း ကျော်ကြားသည့် အရေအသွေးမြင့် ၂/၈၀ ချည်ချောလုံချည်များ ထုတ်လုပ်ရောင်းချခဲ့သူတစ်ဦးဖြစ်သည်။

အိန္ဒိယ ချည်ချောလုံချည်များ မြန်မာနိုင်ငံတွင်အဝတ်များသည့်ကာလတွင် မြန်မာများ မြန်မာ့ လုံချည် ဝတ်နိုင်ရန် ပြည်တွင်းဖြစ်ကိုအသုံးပြုနိုင်ရန် ပြန်လည်ဆောင်ရွက်ခဲ့သူ တစ်ဦးဖြစ်သည်။ သွင်းကုန်အစားထိုး ထုတ်လုပ်အောင်မြင်ခဲ့သူတစ်ယောက်အဖြစ် မှတ်တမ်း တင်အပ်သည်။

အမရပူရနယ်တစ်လွား စက်ရက်ကန်းသံများ နိုးထနိုင်ရန် စွမ်းဆောင်ခဲ့သူဖြစ်သည်။

ဦးဂျမ်း ကို အဘ ဦးကျော်၊အမိ ဒေါ်အေးစိန်တိုမှ အမရပူရမြို့ နယ် ၊ ရဲလွှမ်းကျော်ရွာတွင် မွေးဖွားခဲ့ပြီး၊ မွေးချင်း(၉)ယောက်အနက် တတိယမြောက်သားဖြစ်သည်။

ကွယ်လွန်ချိန်တွင် အသက်(၈၅)နှစ်ရှိပြီး၊ ဇနီးဒေါ်မြရင်၊သားသမီး (၄)ယောက်၊ မြေး (၈) ယောက်ကျန်ရှိသည်။ 

## ကိုးကား
ဒြပ်စင်အလှည့်ကျဇယား (မြင်ကွင်းကျယ်)

ဤသည်မှာ ပုံကြီးချဲ့ထားသည့် ဒြပ်စင်အလှည့်ကျ (အလှည့်မှန်) ဇယားဖြစ်သည်။ ယင်းတွင် အက်တော်မစ်အမှတ်များ၊ သင်္ကေတများ၊ အက်တော်မစ်အလေးချိန်(ဒြပ်ထု)များ၊ ဒြပ်စင်တစ်ခုစီ၏ သဘာဝအတိုင်းရှိနေသော ပေါင်းစပ်နိုင်သောတန်ဖိုး(valence or valency)များကို ဖော်ပြပေးထားသည်။ အလှည့်ကျဇယားသည် ဓာတုဒြပ်စင်များကို ဇယားပုံစံဖြင့်ဖော်ပြထားခြင်းဖြစ်သည်။ဤဇယားကို ဖော်ပြနိုင်ခြင်းသည် ၁၈၆၉ခုနှစ်က ဤဇယျားကို တည်ထွင်ခဲ့သော ရုရှားလူမျိုး ဓာတုဗေဒပညာရှင် ဒီမီထရီမင်ဒလိကို ဂုဏ်ပြုရပေမည်။ မင်ဒလိသည် ဒြပ်စင်တို့၏ ဂုဏ်သတ္တိများ အလှည့်ကျပြောင်းလဲပုံကို ဖော်ပြနိုင်ရန် ဤဇယားကို ချဲ့ထွင်ခဲ့သည်။ ဤဇယား၏ အစီအစဉ်ကို ဒြပ်စင်အသစ်များ တွေ့ရှိတိုင်း၊ ဒြပ်စင်တို့၏သဘာဝ အပြုအမူတို့ကို ရှင်းပြနိုင်မည့် သီအိုရီအသစ်များ ပုံစံအသစ်များ ပေါ်ထွက်လာတိုင်းပြုပြင်ချဲ့ထွင်ပြီး တိုးတက်ကောင်းမွန်လာစေခဲ့သည်။
ဤအလှည့်မှန်ဇယားသည်ယခုအခါ ဓာတုဗေဒပညာရပ်ဆိုင်ရာ စည်းမျဉ်းစည်းကမ်းများ လမ်းညွှန်ချက်များဖြင့် တွင်ကျယ်လာသည်။ များပြားလှသော ပုံစံအမျိုးမျိုးရှိသော ဒြပ်စင်တို့၏သဘာဝအပြုအမူကိုနှိုင်းယှဉ်ရန် စံနစ်တစ်ခုအတွင်းထည့်သွင်းရန် အမျိုးအစားခွဲရန်အလွန့်အလွန် အသုံးဝင်သောပုံစံခွက်တစ်ခုကို ထောက်ပံ့ပေးပါသည်။ ဤဇယားကို ရူပဗေဒ၊ ဇီဝဗေဒ၊တည်ဆောက်ရေးနှင့် စက်မှု့လုပ်ငန်းများတွင် ကျယ်ပြန့်စွာ အသုံးပြုကြကြောင်းတွေ့ရှိရသည်။ လက်ရှိစံဇယားတွင် ၂၀၁၀ခုနှစ် မတ်လ ၁၀ရက်နေ့က အတည်ပြုထားသော ဒြပ်စင် ၁၁၈ မျိုး ပါဝင်သည်။

## အလှည့်ကျ/အလှည့်မှန်ဇယား
## ကိုးကား
* IUPAC periodic table (Retrieved 20 June 2005)
* WebElements Periodic table (professional edition) (Retrieved 20 June 2005)
* *Atomic Weights of the Elements 2001*, Pure Appl. Chem. 75(8), 1107-1122, 2003
* IUPAC Standard Atomic Weights Revised  (2005).

## မှတ်စု
မိုင်ယာမီမြို့

**မိုင်ယာမီမြို့** (; ; ) သည် ဖလော်ရီဒါပြည်နယ် အရှေ့တောင်ပိုင်း အတ္တလန္တိတ်သမုဒ္ဒရာ၏ ကမ်းရိုးတန်းပေါ်တွင် တည်ရှိသော မြို့တစ်မြို့ ဖြစ်ပြီး မိုင်ယာမီ-ဒိတ် ကောင်တီ၏ မြို့တော် ဖြစ်သည်။ ထိုကောင်တီမှာ ဖလော်ရီဒါ ပြည်နယ်တွင် လူဦးရေ အများဆုံး ဖြစ်ပြီး အမေရိကန်ပြည်ထောင်စုတွင် အဌမမြောက် လူဦးရေ အများဆုံး ဖြစ်ကာ လူဦးရေ ၂,၅၀၀၀,၆၂၅ ဦး ရှိသည်။ အမေရိကန်ပြည်ထောင်စုတွင် ၄၂ မြို့မြောက် လူဦးရေ အများဆုံး မြို့ ဖြစ်ပြီး မြို့တွင်း လူဦးရေ ၃၉၉,၄၅၇ ဦး ရှိသည်။ တောင်ဖလော်ရီဒါ မက်ထရိုပိုလစ်တန် ဧရိယာ အတွင်း အဓိက၊ အလယ်ဗဟိုကျကာ၊ လူဦးရေ အများဆုံး ဖြစ်ပြီး အမေရိကန်ပြည်ထောင်စု အရှေ့တောင်ပိုင်းတွင် လူဦးရေ အများဆုံး မက်ထရိုပိုလစ် ဖြစ်သည်။ အမေရိကန် ပြည်ထောင်စု သန်းခေါင်စာရင်း ဗျူရို၏ အဆိုအရ မိုင်ယာမီ မက်ထရို ဧရိယာသည် သတ္တမမြောက် လူဦးရေ အများဆုံးနှင့် ပဉ္စမမြောက် အကြီးဆုံး မြို့ပြဧရိယာဖြစ်ပြီး လူဦးရေ ၅.၅ သန်းမျှ ရှိသည်။

## ကိုးကား
ယဉ်ကျေးမှု တော်လှန်ရေး

ယဉ်ကျေးမှု တော်လှန်ရေး (Cultural Revolution) ဆိုသည်မှာ ၁၉၆၆ မှ ၁၉၇၆ အထိ တရုတ်ပြည်သူ့သမ္မတနိုင်ငံတွင် ဖြစ်ပွားခဲ့သော လူမှုရေး နှင့် နိုင်ငံရေး ဆိုင်ရာ လှုပ်ရှားမှု တစ်ရပ်ဖြစ်သည်။ တရုတ်ကွန်မြူနစ်ပါတီ၏ ဥက္ကဋ္ဌ မော်စီတုန်းမှ စတင်ခဲ့ပြီး ထိုလှုပ်ရှားမှု၏ ရည်ရွယ်ချက်မှာ တရုတ်ပြည်တွင် ဆိုရှယ်လစ်စနစ် ပေါ်ပေါက်ရန်၊ အရင်းရှင်ဆိုင်ရာ၊ ရိုးရာ နှင့် ယဉ်ကျေးမှုဆိုင်ရာ ကိစ္စများကို တရုတ်လူ့အဖွဲ့အစည်းတွင်းမှ ဖယ်ရှားပစ်ရန် နှင့် ရှေးရိုးစွဲ မော်ဝါဒကို ပါတီအတွင်း ထုတ်ဖော်ရန် ဖြစ်သည်။ ထိုတော်လှန်ရေးမှ မော်စီတုန်းအား အကြွင်းမဲ့အာဏာကို ပြန်လည် ရရှိစေခဲ့သည်။ ထိုလှုပ်ရှားမှုကြောင့် နိုင်ငံအတွင်း နိုင်ငံရေးအရ ချည့်နဲ့သွားခဲ့ပြီး စီးပွားရေး နှင့် လူမှုရေးအရ အကြီးအကျယ် ချည့်နဲ့ သွားစေခဲ့သည်။

ထိုလှုပ်ရှားမှုကို ၁၉၆၆ ခုနှစ်မေလတွင် စတင်ခဲ့သည်။ မော်စီတုန်းက ဘူဇွာများသည် အစိုးရနှင့် လူ့အဖွဲ့အစည်းအတွင်း ထိုးဖောက်ဝင်ရောက်ပြီး အရင်းရှင်စနစ်ကို ပြန်လည်အသက်သွင်းရန် ကြိုးစားနေသည်ဟု စွပ်စွဲခဲ့သည်။ ထိုသို့သော ပြုပြင်ပြောင်းလဲရေး သမားများကို ပြင်းထန်သော လူတန်းစား တိုက်ပွဲဖြင့် ဖယ်ရှားပစ်ရမည်ဟု အခိုင်အမာ ပြောခဲ့သည်။ တရုတ်လူငယ်များက မော်စီတုန်း၏ စည်းရုံးမှုကို လိုက်နာသည့် အနေနှင့် နိုင်ငံတဝှမ်းလုံးတွင် အနီရောင်အစောင့် (Red Guard) အဖွဲ့များ ဖွဲ့စည်းခဲ့သည်။ ထိုလှုပ်ရှားမှုသည် စစ်တပ်၊ မြို့ပြနေ အလုပ်သမားများနှင့် ကွန်မြူနစ်ပါတီ ခေါင်းဆောင်များ အတွင်း ပျံ့နှံ့သွားခဲ့သည်။ ထို့ကြောင့် လူတန်းစား အလွှာအသီးသီး အတွင်း အချင်းချင်း ပဋိပက္ခများ ပေါ်ပေါက်လာခဲ့သည်။ ထိပ်တန်းခေါင်းဆောင်ပိုင်းတွင် အရင်းရှင်လမ်းကို လျှောက်နေသည်ဟု စွပ်စွဲခံရသော ရာထူးကြီး ခေါင်းဆောင်များ အစုလိုက် အပြုံလိုက် ဖယ်ရှား ခံခဲ့ရသည်။ ဖယ်ရှားခံရသူများထဲမှ ထင်ရှားသူများမှာ လျူရှောင်ကွီ နှင့် တိန့်ရှောင်ဖိန် တို့ဖြစ်သည်။ ထိုအချိန်အတွင်းမှာပင် မော်စီတုန်းကို ကိုးကွယ်သူများမှာ အဆမတန် များပြားလာခဲ့သည်။

ရိုင်းစိုင်းကြမ်းတမ်းသော အချင်းချင်း ဖြစ်ပွားသည့် ပဋိပက္ခများသည် နိုင်ငံအနှံ့ပေါ်ပေါက်ခဲ့ပြီး လူ သန်းပေါင်းများစွာမှာ ဖိနှိပ်ခံခဲ့ရပြီး ထိုသူတို့ ခံစားခဲ့ရသော မတော်မတရားမှု အမျိုးမျိုးတွင် လူအများရှေ့တွင် အရှက်ခွဲခံရခြင်း၊ အကြောင်းမဲ့ အကျဉ်းချခံရခြင်း၊ နှိပ်စက်ခံရခြင်း၊ ထပ်ပြန်တလဲလဲ အနှောင့်အယှက် ခံရခြင်း၊ ပိုင်ဆိုင်မှုများ အသိမ်းအဆည်းခံရခြင်းတို့ ခံရသည်။ လူဦးရေ၏ များပြားလှစွာသော အစိတ်အပိုင်းတို့မှာ အတင်းအကြပ် နေရာရွှေ့ပြောင်းခြင်း ခံရပြီး အထင်ရှားဆုံး ကိစ္စမှာ ကျေးလက်သို့ ဆင်းကြ ဟူသော လှုပ်ရှားမှုတွင် မြို့ပြနေလူငယ်များကို ကျေးလက်ဒေသများသို့ ရွှေ့ပြောင်းခံရခြင်း ဖြစ်သည်။ သမိုင်းကြောင်းဆိုင်ရာ အထောက်အထားများနှင့် ပစ္စည်းများမှာ ဖျက်ဆီးခြင်း ခံရပြီး ယဉ်ကျေးမှုနှင့် ဘာသာရေး ဆိုင်ရာ ဌာနတို့မှာ မွှေနှောက်ဖျက်ဆီးခြင်း ခံရသည်။

မော်စီတုန်းမှ ၁၉၆၉တွင် ယဉ်ကျေးမှုတော်လှန်ရေးကို အဆုံးသတ်ရန် တရားဝင်ကြေညာခဲ့သည်။ သို့သော် ထိုလှုပ်ရှားမှုသည် ၁၉၇၁ ခုနှစ် စစ်ခေါင်းဆောင် လင်းဗြောင် ကွယ်လွန်သော အချိန်အထိ ဆက်လက်ရှိနေခဲ့သည်။ ၁၉၇၁ မှစ၍ ၄ ဦးဂိုဏ်းဟု အမည်ရသော ခေါင်းဆောင်တို့ကို ဖမ်းဆီးခဲ့သည့် ၁၉၇၆ ခုနှစ် အထိ နိုင်ငံရေး မတည်ငြိမ်မှုများ ရှိနေခဲ့ခြင်းကိုလည်း ယဉ်ကျေးမှုတော်လှန်ရေး ကာလ၏ တစိတ်တပိုင်း အဖြစ် သတ်မှတ်သည်။ ၁၉၇၆ ခုနှစ် မော်စီတုန်း သေဆုံးပြီးနောက် တိန့်ရှောင်ဖိန် ဦးဆောင်သော ပြုပြင်ပြောင်းလဲရေး သမားများ ဩဇာအာဏာ ကြီးထွားလာခဲ့သည်။ ယဉ်ကျေးမှု တော်လှန်ရေးနှင့် ဆက်စပ်နေသော မော်ဝါဒ ပြုပြင်ပြောင်းလဲရေး သမားများကို ၁၉၇၈ ခုနှစ်တွင် အပြီးတိုင် စွန့်ပစ်ခဲ့သည်။ ထိုအချိန်မှစ၍ ယဉ်ကျေးမှု တော်လှန်ရေးကို မကောင်းသော အရာတစ်ခု အဖြစ် စတင်ရှုမြင်ခဲ့ကြသည်မှာ ယခုတိုင်ပင် ဖြစ်သည်။
ဘီဘီစီ မြန်မာပိုင်း

ဘီဘီစီ မြန်မာပိုင်းသည် ဘီဘီစီကမ္ဘာရုပ်သံထုတ်လွှင့်သည့် ဌာနမှ လက်ခွဲနိုင်ငံခြားဘာသာဖြင့် ရုပ်သံထုတ်လွှင့်သည့် ဌာနတစ်ခုဖြစ်သည်။
## ကိုးကား 
ကဏ္ဍ:ဘီဘီစီ
ဖာလူဒါ

**ဖာလူဒါ** () သည် အိန္ဒိယတိုက်ငယ်ဒေသ၏ အချိုပွဲအေးတမျိုးဖြစ်သည်။ မူလ ပါရှန်းတို့၏ ဖာလူဒါမှာ နှင်းဆီရည်၊ ဖာလူဒါမုန့်ဖတ်၊ ဆေးကုလားမ၊ နို့တို့ဖြင့် လုပ်ပြီး ရေခဲမုန့်ထည့်သည်လည်း များ၏။ ဖာလူဒါမုန့်ဖတ်မှာ ဂျုံ၊ ပြောင်းနှစ်၊ သာကူနှစ်၊ အာတာလွတ်တို့မှ လုပ်သော မုန့်ဖတ်ပျော့တမျိုး ဖြစ်သည်။ အသင့်လုပ်ပြီး ဖာလူဒါမုန့်ဖတ်ကို ဈေးကွက်တွင် ဝယ်နိုင်၏။

## နောက်ခံသမိုင်း 
ဖာလူဒါအစ အီရန်ကဟု ဆိုနိုင်သည်။ ဖာလူဒါမုန့်ဖတ်ကို အရည်အဖြစ်စားသော ဖာလူဒါနှင့် အဖတ်အဖြစ်စားသော (မြန်မာတို့က ပူတူးမုန့် ခေါ်သည့်) ဖာလူဒါ နှစ်မျိုးစလုံးမှာ အီရန်၌ လူကြိုက်များသည်။  ၁၆ ရာစုမှ ၁၈ ရာစုအတွင်း ဗဟိုအာရှမှ ကုန်သည်များ အကူးအသန်းများသည်တွင် အိန္ဒိယသို့ ရောက်၏။ လက်ရှိစားသော ဖာလူဒါမှာ မောင်းဂွတ်အင်ပါယာခေတ်တွင် တည်ထွင်ခဲ့ခြင်းဖြစ်ပြီး ၎င်းအာဏာသက်ရောက်သည့် နယ်မြေများကိုလည်း ဤနည်းအတိုင်း ပျံ့နှံ့သွားသည်။ မောင်းဂွတ်အနွယ် ပါးရှန်းမင်းတို့သည်လည်း ဤနည်းကိုပင် လိုတိုးပိုလျော့လုပ်ကာ ဆက်သုံး၏။  ယနေ့ခေတ်တွင် ပါကစ္စတန်နှင့် ဘင်္ဂလားဒေ့တို့တွင် အထူးလူကြိုက်များပြီး အိမ်တို့၌ ရုံးပိတ်ရက်များတွင်၎င်း၊ မင်္ဂလာဆောင်များတွင်၎င်း၊ သာရေးကိစ္စများတွင်၎င်း တည်ခင်းတတ်သည်။ သီရိလင်္ကာတွင်လည်း လူကြိုက်များသော သရေစာဖြစ်၏။

## နည်းကွဲများ 
### မြန်မာ 
မြန်မာနည်းတွင် ပူတင်း၊ ကျောက်ကျောတို့ ထည့်ကာ ဆေးကုလားမကို ဖြုတ်သည်။ အချို့ဒေသတို့တွင် ဖာလူဒါဖတ်အစား ပင်ပွားကို သုံး၏။ အခေါ်အဝေါ်မှာလည်း အချို့ဒေသများတွင် **ဖွါလူဒါ** ဟု ခေါ်၏။

## ကိုးကား
ဒိန်ချဉ်

**ဒိန်ချဉ်** () ဆိုသည်မှာ နို့ကို ဘက်တီးရီးယား ပိုးမွှားကောင်လေးများဖြင့် အချဉ်ဖောက်ထားသော အရည် (သို့) စေးပြစ်တမျိုးဖြစ်သည်။

## ပြုလုပ်ခြင်း
နွားနို့ကို အများဆုံးသုံးသော်လည်း အခြားတိရစ္ဆာန် ကျွဲ၊ ဆိတ်၊ သိုး၊ နွားနောက်စသည်တို့၏ နို့ကိုလည်း သုံး၍ ပြုလုပ်သည်။ သုံးသည့်နို့ပေါ်မူတည်၍ အရသာကွာသည်။ ကျွဲနို့ဖြင့်ပြုလုပ်ပါက ပို၍ခဲ လွယ်သည်။

နွားနို့ထဲသို့ ဘက်တီရီယားပိုးမွှားကောင်လေးများ (ဒိန်ချဉ် အနည်းငယ် )နှင့် သကြားကိုထည့်ကာ အချဉ်ဖောက်သည်။ အပူချိန် ၄၅°C ခန့်တွင် ၈ နာရီခန့် ထားရသည်။

## ကိုးကား
ဝင်းသန့်၊ ဦး

ဦးဝင်းသန့် (Peter Chou)သည် HTC ကော်ပိုရေးရှင်း CEO ဖြစ်သည့် မန္တလေး ဇာတိဖွား၊ ထိုင်ဝမ်အခြေချနေထိုင်သူ ဖြစ်သည်။
## ကိုးကား
ဒိုင်အာခီ

ဒိုင်အာခီ အုပ်ချုပ်ရေးစနစ်တွင် အုပ်ချုပ်သူနှစ်ယောက်ရှိပြီး၊ နိုင်ငံ၏ အကြီးဆုံးပုဂ္ဂိုလ်ဖြစ်သည်။ ဒိုင်အာခီစနစ်တွင် အများအားဖြင့် အုပ်ချုပ်သူများသည် အာဏာကို တစ်သက်တာ ချုပ်ကိုင်ထားပြီး၊ သေဆုံးသွားပါက တာဝန်ဝတ္တရားများကို ၎င်းတို့၏ သားသမီးများသို့ လက်ဆင့်ကမ်း၍ အာဏာကို ဆက်လက်အုပ်ထိန်းသည်။ဒိုင်အာခီအုပ်ချူပ်ရေးကမြန်မာပြည်မှာ ၁၉၂၃ ဇန်နဝါရီ ၁ရက်နေ့တုန်းက စတင်အာဏာတည်ခဲ့သေးသည်။
အထွေထွေ ရွေးကောက်ပွဲ၊ ၁၉၅၁ - ၁၉၅၂

နိုင်ငံအတွင်း မငြိမ်မသက်မှုများကြောင့် **အထွေထွေ ရွေးကောက်ပွဲ** ကို ၁၉၅၁ ခုနှစ် ဇွန်လမှ ၁၉၅၂ ခုနှစ် ဧပြီလ အထိ ကျင်းပပြုလုပ်ခဲ့ရသည်။

လွတ်လပ်ရေးရပြီးနောက် ပထမဆုံးပြုလုပ်သော ရွေးကောက်ပွဲတွင် ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် (ဖဆပလ) က ကိုယ်စားလှယ်နေရာ ၂၅၀ တွင် ၁၉၉ နေရာဖြင့် ၆၀% အနိုင်ရခဲ့သည်။ မဲပေးခွင့်ရှိသူ ၈ သန်းရှိသည့်အနက် ၁.၅ သန်းသာ လာရောက်မဲပေးခဲ့ကြသည်။

## ရလဒ်များ
 ဖဆပလ မိတ်ဖက်များတွင် ဗမာပြည် ဆိုရှယ်လစ်ပါတီ၊ ဗမာပြည်လုံးဆိုင်ရာ လယ်သမားများအဖွဲ့၊ ဗမာမူလဆင်ကွန်ဂရက်၊ ကချင်အမျိုးသားများ ကွန်ဂရက် (၇ နေရာ)၊ ကရင်လူငယ်အဖွဲ့ (၁၃ နေရာ)၊ ချင်းတောင်တန်းကွန်ဂရက်၊ တောင်တန်းသားများ စည်းလုံးညီညွတ်ရေး ဦးစီးအဖွဲ့၊ ဗမာပြည်လွတ်လပ်ရေးအမျိုးသမီး အစည်းအရုံး နှင့် All-Burma Federation of Trade Organisations နှင့် Arakanese Muslim Association (၃ နေရာ) တို့ ဖြစ်သည်။

 ပြည်သူ့ဒီမိုကရက်တစ်အဖွဲ့ပေါင်းစုတွင် ဗမာပြည် အလုပ်သမား လယ်သမားပါတီ (၁၂ နေရာ)၊ ပြည်ချစ်မဟာမိတ်အဖွဲ့ နှင့် ဗမာပြည် ဒီမိုကရက်တစ် ပါတီ တို့ ပါဝင်သည်။

## ကိုးကား
အထွေထွေ ရွေးကောက်ပွဲ၊ ၁၉၃၆

**အထွေထွေ ရွေးကောက်ပွဲ**ကို ၁၉၃၆ ခုနှစ် နိုဝင်ဘာလ ၁၀ ရက်မှ ၁၄ ရက်အတွင်း ကျင်းပသည်။

ငါးပွင့်ဆိုင်အဖွဲ့ (ဦးဘဘေ ဂျီစီဘီအေ) က ၄၆၊ ဆင်းရဲသားဝံသာနုအဖွဲ့ (ဒေါက်တာဘေမာ်) က ၁၆၊ လှိုင်-မြတ်-ေမာ်အဖွဲ့ (ဦးချစ်လှိုင် ဂျီစီဘီအေ) က ၁၂၊ ကိုယ့်မင်းကိုယ့်ချင်းအဖွဲ့ (ဒို့ဗမာအစည်းအရုံး) က ၃၊ ဆင်းရဲသားအကျိုးဆောင်/ဖေဘီယန်အဖွဲ့ (ဒီးဒုတ်ဦးဘချို) က ၁၊ ရွှေတောင်ကြားအဖွဲ့ (ဆာ ဂျေအေမောင်ကြီး) က ၂၊ မြန်မာ့လွတ်လပ်ရေးတပ်ပေါင်းချုပ် (သက်ပန်းဆရာတော်) က ၁ အသီးသီး မဲရကြသည်။ ဒေါက်တာဘမော်က ငါးပွင့်ဆိုင်နှင့် ညွန့်ပေါင်းဖွဲ့သည်။

၁၉၃၇ ခု၊ မတ်လ ၂၂ ရက်တွင် ဘုရင်ခံက အတည်ပြုပေးပြီးနောက် ဧပြီလ ၁ ရက်မှ စ၍ တာဝန်ယူကြရသည်။ အစိုးရအဖွဲ့မှာ -
* ဒေါက်တာဘမော် (နန်းရင်းဝန်၊ ဘဏ္ဍာရေးဝန်ကြီးချုပ်)
* ရွှေကျင်ဦးပု (သစ်တောရေးဝန်ကြီးချုပ်)
* ဆာပေါ်ထွန်း (ပြည်ထဲရေးဝန်ကြီးချုပ်)
* သာယာဝတီဦးမောင်မောင် (ပညာရေးဝန်ကြီးချုပ်)
* ဦးထွန်းအောင်ကျော် (ကူးသန်းရောင်းဝယ်ရေးဝန်ကြီးချုပ်)
* စောဖေသာ (မြေတိုင်းနှင့်အခွန်ဝန်ကြီးချုပ်)

နန်းရင်းဝန်လစာမှာ ၃၀၀၀ ကျပ်၊ ဝန်ကြီးချုပ်များ လစာမှာ ၂၅၀၀ ကျပ်၊ လွှတ်တော်ဥက္ကဋ္ဌနှင့် အမတ်တို့မှာ ၇၅၀ ကျပ်နှင့် ၂၅၀ ကျပ် နေ့တွက်ခ အသီးသီးရသည်။

## ကိုးကား
၁၉၃၆
အေး၊ ခေတ္တရာ

**ခေတ္တရာအေး** (၁၉၁၃-၁၉၅၀) သည် မြန်မာ တေးရေးနှင့် ဂီတပညာရှင် ဖြစ်သည်။

## ငယ်ဘဝနှင့် ပညာရေး 
၁၉၁၃ ခု၊ မေလ ၁၈ ရက်တွင် ပြည်၌ မြို့ပိုင် ဦးဘကလေး၊ ဒေါ်သောင်းသောင်းတို့မှ မွေးသည်။ အမည်ရင်းမှာ အေးမောင် ဖြစ်သည်။

ပြည်မြို့ ဦးဘသိန်း မူလတန်းကျောင်းနှင့် အေဘီအမ်ကျောင်းတွင် (၉) တန်းအထိ သင်သည်။

## အနုပညာခရီး 
၁၉၃၀ ပြည့်တွင် ပြည်မှ ရန်ကုန်သို့ ပြောင်းလာပြီး သီချင်းရေးသည်။ 

၁၉၃၆ ခု၊ ဩဂုတ်လ ၁၀ ရက်တွင် *မြမျက်ခြယ်* တေးသီချင်းကို အသံသွင်းခဲ့သည်။ ဝင်းဝင်း ပြဇာတ်ရုံတွင်လည်း ဆိုက်ဆိုဖုန်း မှုတ်ခဲ့သည့်အပြင် အေဝမ်းရုပ်ရှင်ကုမ္ပဏီတွင်လည်း အလုပ်ဝင်သည်။

## မိသားစုဘဝ 
၁၉၄၀ ပြည့်တွင် ဒေါ်သန်းကြည်နှင့် အိမ်ထောင်ပြုပြီး သားသမီး(၄)ဦး ထွန်းကားသည်။

## ဘဝနိဂုံး 
ရန်ကုန်မြို့၊ (၄၆)လမ်းတွင် နေထိုင်ခဲ့ပြီး၊ ၁၉၅၀ ပြည့် ဧပြီလ ၃၀ ရက်၊ မွန်းလွဲ (၃) နာရီ၊ မိနစ် (၂၀) တွင် အင်းယား၌ ရေနစ်ကွယ်လွန်သည်။ 

## ရည်ညွှန်းချက်
စိန်မာဒင်

**စိန်မာဒင်** အမည်ရင်းမှာ ဦးဝင်းစိန်ဖြစ်ပြီး ကရင်ပြည်နယ်၊ ဘားအံမြို့၊ နောင်သာလကျေးရွာတွင် အဖ ဦးသိန်းခင်၊ အမိ ဒေါ်ကျိုးရင် တို့မှ မွေးဖွားခဲ့ပြီး သားအငယ်ဆုံး ဖြစ်သည်။

အသက်၁၇ အရွယ်တွင် ကရင်ပြည်နယ် ၌ **အောင်ပါတင်** အမည်ဖြင့် ကရင်မင်းသားတစ်ဦး အဖြစ် စတင်ကပြခဲ့သည်။ ထို့နောက် ရန်ကုန်သို့ ရောက်ရှိလာပြီး ဇာတ်သဘင် ပညာများကို ဆက်လက်သင်ယူကာ ဝင်းညီနောင် ဇာတ်တွင် ခေတ်ဝင်းစိန် အမည်ဖြင့် စတင်ကပြခဲ့သည်။ ၁၉၂၄ ခုနှစ် ဝန်းကျင်တွင် စိန်မာဒင် ဇာတ်အဖွဲ့၊ ၁၉၃၃ ဝန်းကျင်ခန့်တွင် မဟာရန်ကုန် စံပြသဘင် စိန်မာဒင် အမည်ဖြင့် ဇာတ်သဘင်ကို တည်ထောင်ကာ ကပြခဲ့သည်။ နောက်ပိုင်းတွင် ဇာတ်နှင့် အော်ပရာ တင်ဆက်မှု များတွင် ဆို၊ ငို၊ ပြော၊ ကောင်းမွန်မှုကြောင့် နာမည်ကျော်ခဲ့ပြီး နိုင်ငံကျော် ဘဲလေးအက နှင့် သေတ္တာသုံးလုံးဆင့်အက တို့ကို ကျွမ်းဘားဖြင့် ကပြသည့် အက တို့၌ ထင်ရှား အောင်မြင်ခဲ့သည်။ ၁၉၇၂ ခုနှစ်တွင် ကျန်းမာရေး အခြေအနေကြောင့် ဇာတ်သဘင် လောက မှ အနားယူပြီး ၁၉၉၂ ခုနှစ်တွင် မြန်မာနိုင်ငံ သဘင်အစည်းအရုံး (ဗဟို) တွင် ဒုတိယ ဥက္ကဋ္ဌ အဖြစ်တာဝန်ထမ်းဆောင်ခဲ့ပြီး ၂၀၀၇ ခုနှစ်မှ စတင်ကာ ကွယ်လွန်ချိန်အထိ ဥက္ကဋ္ဌ တာဝန်ကို ထမ်းဆောင်ခဲ့သည်။

မြန်မာ့ဇာတ်သဘင်လောက တွင် သားနှစ်ဦးဖြစ်သည့် မိုးဝင်း၊ မိုးမင်း နှင့် မြေးများ ဖြစ်သည့် ဟန်ဇာမိုးဝင်း၊ တင်ဇာမိုးဝင်း တို့ကို လက်ဆင့်ကမ်း အနုပညာ အမွေပေးနိုင်ခဲ့သူ ဖြစ်သည်။

၂၀၁၂ မေ ၁၃ ရက်တွင် ရန်ကုန်မြို့၌ ကွယ်လွန်ခဲ့သည်။

## ကိုးကား
Weekly Eleven News (No.33 Vol 7)
အထွေထွေ ရွေးကောက်ပွဲ၊ ၁၉၉၀

၁၉၉၀ ခုနှစ် မေလ ၂၇ ရက်နေ့တွင် ကျင်းပခဲ့သည့် ပြည်ထောင်စုမြန်မာနိုင်ငံတော် ပါတီစုံဒီမိုကရေစီအထွေထွေ ရွေးကောက်ပွဲသည်၊ ၁၉၆၀ခုနှစ် နောက်ပိုင်း စစ်အစိုးရ အာဏာသိမ်းပြီးစဉ်မှစ၍ နှစ်ပေါင်း၃၀အတွင်း ပထမဦးဆုံး ပါတီစုံပါဝင်သည့် ပြည်လုံးကျွတ် ရွေးကောက်ပွဲကြီးဖြစ်သည်။ ရွေးကောက်ပွဲသည် နိုင်ငံ၏ ပါလီမန်အုပ်ချုပ်ရေးအစိုးရ ဖွဲ့စည်းရန်မဟုတ်ဘဲ၊ ပါလီမန်အရွယ်ရှိသည့် ဖွဲ့စည်းပုံအခြေခံဥပဒေကော်မတီမှ  ဖွဲ့စည်းပုံအခြေခံဥပဒေရေးဆွဲနိုင်ရန်ဖြစ်သည်။

ရွေးကောက်ပွဲတွင် အောင်ဆန်းစုကြည် ခေါင်းဆောင်သည့် အမျိုးသားဒီမိုကရေစီအဖွဲ့ချုပ်မှ ယှဉ်ပြိုင်သည့် နေရာ ၄၉၂ ခုတွင် ၃၉၂ ခုဖြင့် အနိုင်ရရှိခဲ့သည်။ သို့သော် ထိုအချိန်တွင် အုပ်စိုးနေသည့် စစ်အစိုးရ (နိုင်ငံတော် အေးချမ်းသာယာရေး နှင့် ဖွံ့ဖြိုးရေး ကောင်စီ ဟု ၂၀၁၁ ခုနှစ်ထိ အမည်ပေးထားသည့်) မှ ရွေးကောက်ပွဲရလဒ်အား အသိအမှတ်မပြုခဲ့ပေ။ လာရောက် မဲပေးခဲ့သူရာခိုင်နှုန်းမှာ ၇၂.၆% ထိရှိခဲ့သည်။

## ဖြစ်ပေါ်လာပုံ
## မှတ်ပုံတင်ခဲ့သည့် ပါတီများ
### ဝင်ရောက်ယှဉ်ပြိုင်ခဲ့သည့် ကိုယ်စားလှယ်ဦးရေ
## ရရှိခဲ့သည့် ရလဒ်များ
### ပြည်သူ့လွှတ်တော်ကိုယ်စားလှယ်များ
၁၉၉ဝ ပြည့်နှစ် ပါတီစုံဒီမိုကရေစီအထွေထွေရွေးကောက်ပွဲတွင် ရွေးချယ်တင်မြှောက်ခြင်းခံခဲ့ရသည့် ပြည်သူ့လွှတ်တော်ကိုယ်စားလှယ်များမှာ-

၁၉၉၀

## ကိုးကား
ယူရိုဗစ်ရှင်း သီချင်းပြိုင်ပွဲ

**ယူရိုဗစ်ရှင်း သီချင်းပြိုင်ပွဲ**ဆိုသည်မှာ ဥရောပ ရုပ်သံထုတ်လွှင့်မှုသမဂ္ဂ(European Broadcasting Union) အဖွဲ့ဝင် နိုင်ငံများမှ နှစ်စဉ် သီချင်းသီဆိုပြိုင်ပွဲဝင်ကြသည့် ပွဲတော်ဖြစ်သည်။

ယူရိုဗစ်ရှင်းပြိုင်ပွဲဝင်ကြသူများမှ ကမ္ဘာကျော် နာမည်ကြီးအဆိုတော်ဖြစ်သွားသူများတွင် ၁၉၅၈ ခုနှစ် တတိယအဆင့်ဖြင့် Nel blu dipinto di bluကို သီဆိုသည့်Domenico Modugno၊ ၁၉၇၄ ခုနှစ်တွင် Waterloo သီချင်းကို သီဆိုပြိုင်ပွဲဝင်ခါ အနိုင်ရရှိခဲ့သည့် အဘ္ဘာ  ၊ ၁၉၈၈ ခုနှစ်တွင် ဆွစ်ဇာလန်ကိုယ်စားပြုကာ Ne partez pas sans moiကို သီဆိုခဲ့သည့် ဆလင်း ဒီယွန် တို့ဖြစ်ကြသည်။

## ကိုးကား
လော့ရ်ဒီ

**လော့ရ်ဒီ**(**Lordi**) ဆိုသည်မှာ ဖင်လန်လူမျိုးဖြစ်သည့် hard rock/heavy metal သီဆိုသည့် အဖွဲ့ဖြစ်ပြီး၊ ၎င်းကို ၁၉၉၆ ခုနှစ်တွင် ပင်မအဆိုတော်၊ သီချင်းရေးသူ နှင့် ဝတ်စုံဒီဇိုင်းဆွဲသူ Mr. Lordiတို့ပါဝင် ဖွဲ့စည်းခဲ့ခြင်းဖြစ်သည်။ ပိုလီတက္ကနစ်ကျောင်းများတွင် သီဆိုရာ၌ ၎င်းတို့၏ မတူထူးခြားသည့် ကြောက်ရွံ့စရာ မျက်နှာဖုန်းကြီးများကို ဝတ်ဆင်ကာ သီဆိုဖြော်ဖြေခြင်းများကြောင့် လူသိများလာသည်။  ၂၀၀၂ ခုနှစ်ထုတ် တေးစီးရီးဖြစ်သည့် **ဘီလူးကြီးကို မင်းချစ်မလား**မှ ပြည်တွင်းတွင် နာမည်ကြီးလာသည်။ 

၂၀၀၆ ခုနှစ် ယူရိုဗစ်ရှင်း သီချင်းပြိုင်ပွဲတွင် ၂၉၂ မှတ်ဖြင့် အနိုင်ရရှိခဲ့ပြီး၊  ယူရိုဗစ်ရှင်းပြိုင်ပွဲသမိုင်းတွင် ဖင်လန်နိုင်ငံကိုယ်စားပြု ပထမဦးဆုံးအနိုင်ရသူအဖြစ် သမိုင်းဝင်ခဲ့သည်။
ယူရိုဗစ်ရှင်း သီချင်းပြိုင်ပွဲ ၂၀၁၂

**ယူရိုဗစ်ရှင်း သီချင်းပြိုင်ပွဲ၊ ၂၀၁၂**သည် နှစ်စဉ်ကျဉ်းပလျက်ရှိသည့် ၅၇ ကြိမ်မြောက် သီချင်းပြိုင်ပွဲကြီးဖြစ်ပြီး၊ ၂၀၁၁ခုနှစ် ပြိုင်ပွဲတွင်အနိုင်ရရှိခဲ့သည့် အဇာဘိုင်ဂျန်နိုင်ငံ ဘာကူမြို့တော်တွင် ကျဉ်းပခဲ့သည်။ လိုရင်း မှ ၎င်း၏ယူဖိုရီးယား (သီချင်း)ဖြင့် အနိုင်ရ ဆွတ်ခူးသွားခဲ့သည်။  စံကာတင် သီဆိုပွဲ နှစ်ခုကို ၂၂ ရက် နှင့် ၂၄ ရက် မေလ ၂၀၁၂ ခုနှစ်တွင်ကျဉ်းပခဲ့ပြီး၊ နောက်ဆုံး ပြိုင်ပွဲကို ၂၆ရက် မေလ ၂၀၁၂ တွင် ကျဉ်းပခဲ့သည်

## ကိုးကား
အမျိုးသားဒီမိုကရေစီအဖွဲ့ချုပ် (လွတ်မြောက်နယ်မြေ)

**အမျိုးသားဒီမိုကရေစီအဖွဲ့ချုပ်(လွတ်မြောက်နယ်မြေ)**NLD-LA (National League for Democracy-Liberated Areas)သည်  ဟု ခေါ်ပြီး၊ ထိုင်းနိုင်ငံ နယ်စပ်တွင် အခြေခံ ဖွဲ့စည်းထားသည်
ဂျပန်ရောက် မြန်မာနိုင်ငံသားများ

ဂျပန်နိုင်ငံတွင် မြန်မာနိုင်ငံသားများ  အနည်းစု ရှိကြသည်။Ministry of Foreign Affairs၏ စစ်တမ်းအရ လက်ရှိတွင် မြန်မာနိုင်ငံသားပေါင်း ၈ ၃၆၆ ယောက်ခန့် နေထိုင်နေကြသည်ဟု ဆိုပြီး၊ အဖွဲ့အစည်းများ၏ ပြောဆိုချက်အရ မြန်မာနိုင်ငံသားပေါင်း ၁၀ ၀၀၀ ခန့်ရှိသည်ဟုဆိုသည်။
## ကိုးကား
ရန်ကုန်ပညာရေးတက္ကသိုလ်

**ရန်ကုန်ပညာရေးတက္ကသိုလ်**သည် ရန်ကုန်တိုင်းဒေသကြီး၊ ကမာရွတ်မြို့နယ် ပြည်လမ်းမကြီးဘေး စိုက်ပျိုးရေးမှတ်တိုင်အနီးတွင် တည်ရှိပြီး မြန်မာနိုင်ငံ၏ ပထမဆုံးသော ပညာရေးတက္ကသိုလ် ဖြစ်သည်။

## တံဆိပ်
ဆီမီးသည် ပညာကိုရည်ညွန်းသည်။ အစိမ်းရောင်သည် ဆရာ ဆရာမများနှင့် ကျောင်းသားကျောင်းသူများကို စိမ်းလမ်းစိုပြည် အေးချမ်းသာယာမှုကို ဖော်ဆောင်သည်။ စာအုပ်သည် ဗဟုသုတရှိမှုနှင့် အသိညဏ်ကို ဖော်ညွန်းသည်။

## သမိုင်းကြောင်း 
ရန်ကုန်တက္ကသိုလ်၌ ပညာရေးဌာန အဖြစ် စတင်ခဲ့သည်။ ၁၉၃၀ တွင် ရန်ကုန်ဆရာတတ်သင်သိပ္ပံအဖြစ် စတင်တည်ထောင်ခဲ့သည်။ ၁၉၆၄ တွင် ရန်ကုန်တက္ကသိုလ်မှ ခွဲထုတ်ပြီး ရန်ကုန်ပညာရေးတက္ကသိုလ် အဖြစ်တည်ထောင်ခဲ့သည်။ ပထမဆုံး ပါမောက္ခချုပ်မှာ ဒုတိယ ဗိုလ်မှူးကြီးစံမြင့်(B.A,B.Ed)ဖြစ်သည်။

## အကျယ်အဝန်း 
## သင်တန်းများနှင့်ဘွဲ့များ 
### ပေးအပ်သောဘွဲ့များ 
* B.Ed(Bachelor of Education)
* M.Ed(Master of Education)
* M.phill(Master of Philosophy in Education)
* Ph.D(doctor of Philosophy)
*DELTM(DIploma in English Language Teaching Methodology)
*M.A(TEFL) ( Teaching English as a Foreign Language)
*PGDMA(Post Graduate Diploma In Multimedia Arts in Education)
*Dip.Ed(Diploma in Education)

### ဖွင့်လှစ်သောသင်တန်းများ 
# ဘွဲ့ကြိုလေးနှစ်သင်တန်း(စနစ်ဟောင်း) 
# ဘွဲ့ကြိုငါးနှစ်သင်တန်း(၂၀၁၁ မှစ၍)
# ပေါင်းကူးဘွဲ့ကြိုသုံးနှစ် သင်တန်း (ပညာရေးကောလိပ်မှ)
# PGDMA(post graduate diploma in multimedia-arts)တစ်နှစ်သင်တန်း
# M.Ed သုံးနှစ်သင်တန်း
# M.Phill သုံးနှစ်သင်တန်း
# Ph.D တစ်နှစ်သင်တန်း
# ပညာရေးဘွဲ့စာပေးစာယူ နှစ်နှစ်သင်တန်း
#M.A(TEFL) တစ်နှစ်သင်တန်း
#DETL တစ်နှစ်သင်တန်း
#Dip.Ed(Correspondence Course)

### ပေါင်းကူးဘွဲ့ကြိုသုံးနှစ် သင်တန်း 
# ကျောက်ဖြူပညာရေးကောလိပ်
# တောင်ငူပညာရေးကောလိပ်
# ထားဝယ်ပညာရေးကောလိပ်
# ပုသိမ်ပညာရေးကောလိပ်
# ပြည်ပညာရေးကောလိပ်
# ဘားအံပညာရေးကောလိပ်
# ဘိုကလေးပညာရေးကောလိပ်
# မော်လမြိုင်ပညာရေးကောလိပ်
# မြောင်းမြပညာရေးကောလိပ်
# ရန်ကင်းပညာရေးကောလိပ်
# လှည်းကူးပညာရေးကောလိပ်
# သင်္ဃန်းကျွန်းပညာရေးကောလိပ်

## ဌာနများ 
### ပညာရေးဘာသာရပ်ဌာနများ
* ပညာရေးသဘောတရားဌာန
*ပညာရေးစိတ်ပညာဌာန
*ပညာရေးသင်ပြနည်းဌာန
### Academic ဌာနများ
* မြန်မာစာဌာန 
* အင်္ဂလိပ်စာဌာန
* သင်္ချာဌာန
* ရူပဗေဒဌာန
* ဓာတုဗေဒဌာန 
* ဘောဂဗေဒဌာန
* ဇီဝဗေဒဌာန
* ပထဝီဝင်ဌာန
* သမိုင်းဌာန

### စီမံနှင့် သင်တန်းရေးရာဌာနများ
*စီမံ/ဘဏ္ဍာဌာန
**စီမံဌာန
**ဘဏ္ဍာဌာန
**အင်ဂျီနီယာဌာန
*သင်တန်းရေးရာဌာန
**ကျောင်းသားရေးရာဌာန
**စာပေးစာယူသင်တန်းဌာန
**စာကြည့်တိုက်ဌာန
**ကွန်ပျူတာဌာန
**ဓာတ်ခွဲခန်းဌာန
**ပညာရေးတက္ကသိုလ် လေ့ကျင့်ရေးကျောင်း (TTC)

## အဆောင်များ 
*
*ပုဂံဆောင်(မ)
* တကောင်းဆောင်(မ)
* ပြည်ဆောင်(မ)
* နဝဒေးဆောင်(မ)
* အုန်းတောဆောင်(မ)
* သံပျင်ဆောင်(မ) 
* မလိခဆောင်(မ)
* ဒူးယားဆောင်(ကျား)
* ပုပ္ပားဆောင်(ကျား)
*မဟော်သဓာဆောင်(ကျား)
*မေခဆောင် (ကျား)

## ကိုးကား
ဖင်လန်ရောက် မြန်မာနိုင်ငံသားများ

ဖင်လန်နိုင်ငံသို့ မြန်မာနိုင်ငံသား အများစုသည် အဓိကအားဖြင့် ထိုင်းဒုက္ခသည်စခန်းများမှ ရောက်ရှိလာကြသူများဖြစ်ကြသည်၊ နိုင်ငံရေး ခိုလှုံခွင့်ဖြင့် လျှောက်ထားနေထိုင်ကြသူများလည်း နှစ်စဉ် ရှိသည်။ ဒုက္ခသည်ဖြင့် ရောက်ရှိလာသူများကို လက်ခံစီစဉ်ပေးသည့် မြို့နယ်များတွင် အခြေချနေထိုင်ကြရသည်။ နေထိုင်ရန် အစီအစဉ်ချရာတွင်၊ မြန်မာများလက်ရှိနေထိုင်လျက်ရှိသော နေရာများကို ပိုမိုဦးစားပေး စီစဉ်စေသည်။ တချို့သော မြို့များသည် မြန်မာဒုက္ခသည်များကို ခေါ်ယူခြင်းမရှိခြင်းမှာ၊ မြို့တွင် လက်ရှိမြန်မာများ မရှိခြင်း၊ ဘာသာပြန်ရရှိရန် အခက်အခဲကြောင့် ဖြစ်သည်ဟုဆိုသည်။ အများဆုံးနေထိုင်ကြသည့် ဒေသများမှာ ဟယ်လ်စင်ကီး ဗန်တာမြို့၊ ယူဗားစကူးလား နှင့် ကူအိုပီအို၊ မစ်ကယ်လီ ၊ ကယ်မီတို့တွင် အများအားဖြင့် နေထိုင်ကြသည်။

၂၀၀၅ မှ ၂၀၀၉ ခုနှစ်အတွင်း မြန်မာနိုင်ငံမှ ဒုက္ခသည်များ ၁၂၄၅ယောက်ခန့် အခြေချနေထိုင်ခွင့်ခေါ်ဆောင်လာမှုကြောင့် ရောက်ရှိလာကြသည်၊ အများစုမှာ ကရင်နီလူမျိုးများဖြစ်ကြသည်။၎င်းတို့သည် မြန်မာနိုင်ငံမှ ဒုက္ခသည်များဖြစ်သောကြောင့် အများမှာ မြန်မာနိုင်ငံသား မှတ်ပုံတင်မရှိကြပေ၊ ထိုင်းနိုင်ငံဒုက္ခသည် စခန်းများတွင် နှစ်ရှည်လများ နေထိုင်ခဲ့ကြပြီး၊ ဖင်လန်နိုင်ငံမှ ကုလသမဂ္ဂဒုက္ခသည် ပြန်လည်ချထားရေး အစီအစဉ်ဖြင့် မြန်မာဒုက္ခသည်များကို နှစ်စဉ်သက်မှတ်ထားသည့် အရည်အတွက်ဖြင့် အခြေချနေထိုင်နိုင်ရန် စီစဉ်ပေးခြင်းဖြစ်သည်။ ဒုက္ခသည် တချို့မှာ မိခင်ဘာသာစကားသာ ပြောဆိုနိုင်ပြီး၊ မြန်မာဘာသာစကား နားလည်သော်လည်း မပြောဆိုနိုင်သည့် သူများရှိသည်။ နိုင်ငံရှိ အခြား ကူးပြောင်းနေထိုင်လာကြသူများ နှင့်ယှဉ်သော် မြန်မာလူဦးရေသည် မပြောပလောက်သည့် နေရာတွင်ရှိပြီး၊ ခိုလှုံခွင့်လျှောက်ထားသူများတွင်လည်း မြန်မာနိုင်ငံသားများသည် အနည်းဆုံးနေရာတွင် ပါဝင်သည်။ 

နိုင်ငံ၏ အခြေချနေထိုင်လာရောက်သူများအတွက် ထောက်ပံ့မှု အစီအစဉ်များကောင်းခြင်းကြောင့်၊ မြန်မာနိုင်ငံသားများသည် အဆင်ပြေစွာ နေထိုင်နိုင်ကြသည်။ အလုပ်လက်မဲ့ ထောက်ပံ့ကြေးများ၊ အခြေချနေထိုင်နေချိန်အတွင်း ထောက်ပံ့ကြေးများ၊ ကလေးထောက်ပံ့ကြေးများ၊ ကလေးများအတွက် ပညာရေးလျင်မြန်စွာ တက်ရောက်နိုင်ရန် အထူးအစီအစဉ်များလည်း ပြုလုပ်ပေးသည်။ မြန်မာကလေးများသည် ဖင်လန်စကားလျင်မြန်စွာ တတ်ရောက်ကြသော်လည်း၊ လူကြီးများမှာ ဖင်လန်၏ ခက်ခဲသော ဘာသာစကားကို တတ်ရောက်နိုင်မှု အားနည်းကြသည်။ 

## ကိုးကား
ဥရောပသမဂ္ဂ၏ နိုင်ငံကူးလက်မှတ်များ

]]
ဥရောပသမဂ္ဂမှ နိုင်ငံကူးလက်မှတ် မထုတ်ပေးသော်လည်း၊  အဖွဲ့ဝင်၂၇ နိုင်ငံများမှ ၎င်းတို့၏ နိုင်ငံသားများကို နိုင်ငံကူးလက်မှတ်ထုတ်ပေးရာတွင် တူညီသည့် ဒီဇိုင်းကို အသုံးပြုသည်။ ထိုသို့ တူညီမှုများတွင် burgundy (ဘာဂန်ဒီနယ်ထွက် ဝိုင်နီကဲ့သို့ အနီမှိုင်း) အရောင်ရှိသည့် အဖုန်းနှင့် "European Union" ဥရောပ သမဂ္ဂဆိုသည့် စာလုံးကို နိုင်ငံများ၏ ရုံးသုံးဘာသာများဖြင့် ရေးသားကြပြီး၊ သေချာစွာ စစ်ဆေးနိုင်သည့်ဇီဝအမှတ်အသားစံနှုန်းစနစ် ကို အသုံးပြုသည်။

## အီးယူ နိုင်ငံကူးလက်မှတ်များ
   
File:Reisepass at.svg|ဩစတြီးယားနိုင်ငံ၏ နိုင်ငံကူးလက်မှတ်   
File:Belgian Passport 2008 cover.jpg|ဘယ်လ်ဂျီယမ်နိုင်ငံ၏ နိုင်ငံကူးလက်မှတ်(ပြင်သစ်-နယ်သာလန်-ဂျာမန် အမျိုးအစား)
File:British Passport cover 2010.jpg|ဗြိတိသျှ နိုင်ငံကူးလက်မှတ်
|ဘူလ်ဂေးရီးယားနိုင်ငံ၏ နိုင်ငံကူးလက်မှတ်
File:Czech passport 2007 cover.jpg|ချက်နိုင်ငံ၏ နိုင်ငံကူးလက်မှတ်
File:DK Passport Cover.jpg|ဒိန်းမတ်နိုင်ငံ၏ နိုင်ငံကူးလက်မှတ်
File:Nederlanden_paspoort.jpg|နယ်သာလန်နိုင်ငံ၏ နိုင်ငံကူးလက်မှတ်
File:Eesti_pass.jpg|အက်စ်တိုးနီးယားနိုင်ငံ၏ နိုင်ငံကူးလက်မှတ်
File:Finland_passport.jpg|ဖင်လန်နိုင်ငံ၏ နိုင်ငံကူးလက်မှတ်
File:Biometrie reisepass deutsch.jpg|ဂျာမနီနိုင်ငံ၏ နိုင်ငံကူးလက်မှတ်
File:Greek Passport.svg|ဂရိနိုင်ငံ၏ နိုင်ငံကူးလက်မှတ်
File:hungarian passport.jpg|ဟန်ဂေရီနိုင်ငံ၏ နိုင်ငံကူးလက်မှတ်
File:Eirepas.JPG|Irish နိုင်ငံကူးလက်မှတ်
File:Passaportoitaliano2006.jpg|အီတလီနိုင်ငံ၏ နိုင်ငံကူးလက်မှတ်
|Latvian နိုင်ငံကူးလက်မှတ်
File:pasas2008.gif|လစ်သူရေးနီးယားနိုင်ငံ၏ နိုင်ငံကူးလက်မှတ်
File:Polska ePaszport.jpg|ပိုလန်နိုင်ငံ၏ နိုင်ငံကူးလက်မှတ်
File:Romanian Passport.jpg|ရိုမေးနီးယားနိုင်ငံ၏ နိုင်ငံကူးလက်မှတ်
File:Slovakian ePassport.jpg|Slovak နိုင်ငံကူးလက်မှတ်
|Slovenian နိုင်ငံကူးလက်မှတ်
File:Slovenian Passport3.jpg|Slovenian နိုင်ငံကူးလက်မှတ်
|ဗြိတိသျှ ကျွန်းဆွယ်များGuernsey နိုင်ငံကူးလက်မှတ်
File:Passport_of_Gibraltar.jpg|ဗြိတိသျှ နိုင်ငံကူးလက်မှတ် - Gibraltar passport
|ဗြိတိသျှ ကျွန်းဆွယ်များ Jersey နိုင်ငံကူးလက်မှတ်
|ဗြိတိသျှ ကျွန်းဆွယ်များ Manx နိုင်ငံကူးလက်မှတ်

## ကိုးကား
ကဏ္ဍ:နိုင်ငံကူးလက်မှတ်များ
ပြည်ဝင်ခွင့်

ဗီဇာဆိုသည်မှာ တစ်နိုင်ငံမှ တစ်နိုင်ငံသို့ ကူးပြောင်းရာတွင် ပြည်ဝင်ခွင့်လျှောက်ထားခြင်းကို အသိအမှတ်ပြုသည့် စာရွက်စာတမ်းတစ်မျိုးဖြစ်သည်။ ဗီဇာဆိုသည့် စာရွက်စာတမ်း ပုံစံမျိုးစုံရှိခဲ့ရာတွင်၊ ပထမ နိုင်ငံကူးလက်မှတ်များတွင် မှင်အမှတ်အသားဖြင့် တုံးထုပေးရာမှ၊ ကပ်စက္ကူပုံစံအသွင်ပြောင်းလာခဲ့သည်။
ဗီဇာ (လက်ငင်း)

**ဗီဇာ (လက်ငင်း)**သည် ဗီဇာကုမ္ပဏီမှ ထုတ်လုပ်သည့် လက်ငင်းငွေပေးခြေ ထုတ်ယူနိုင်သည့် ငွေကြေးကဒ်ပြားတစ်မျိုးဖြစ်သည်။
ယမင်း

**ယမင်း** (**ယမင်းရုပ်**) ဆိုသည်မှာ ကြိုးဆွဲပြီး ကဟန်အမူအရာ ပုံဖော်နိုင်သော မင်းသမီးရုပ်သေးရုပ် ဖြစ်သည်။ 
မြန်မာ့ ရုပ်သေးရုပ် ရုပ်စုံများထဲမှ တစ်ခုဖြစ်သည်။ 

အခြားသော ရုပ်သေးများမှာ 
မြင်းရုပ်၊ မျောက်ရုပ်၊ ဇော်ဂျီရုပ်၊ ဘီလူးရုပ်၊ မင်းသားရုပ်၊ အထိန်းတော်ရုပ် စသည်တို့ ဖြစ်သည်။
ရုပ်စုံသဘင်

ရုပ်သေးရုပ်များဖြင့် ဇာတ်လမ်းဇာတ်ကွက်ဆင်ကာ တင်ဆက်ဖျော်ဖြေသော အနုပညာဖြစ်သည်။ 

ရုပ်သေးဆိုသည်မှာ ခေါင်း၊ ခြေ၊ လက် စသော ကိုယ် အင်္ဂါ အစိတ်အပိုင်းတို့ကို လှုပ်ရှား၍ လူ့သဏ္ဌာန် ဟန်အမူ အရာနှင့် ကပြနိုင်စေရန် စီမံပြုလုပ်ထားသော အရုပ်များဖြင့် ခင်းကျင်းကပြခြင်းကို ခေါ်သည်။ ကမ္ဘာ့ရုပ်သေးသဘင်တွင် အကြမ်းအားဖြင့် ရုပ်သေး လေးမျိုးလေးစား ရှိလေသည်။ ယင်းတို့မှာ (၁) လက်သွင်းရုပ်သေး၊ သို့မဟုတ် လက်ရုပ်သေး၊ (၂) ခြေ၊ လက်၊ ခေါင်း၊ ခါးတို့တွင် ကြိုးအများတပ်ကာ ဒလက်တွင် ချည်ပြီး ကပြရသော ကြိုးဆွဲရုပ်သေး၊ (၃) အရုပ် တွင်းသို့ တုတ်တစ်ချောင်း လျှိုသွင်းပြီး ခြေ လက်တို့တွင် နန်းကြိုးငယ်၊ တုတ်ချောင်းငယ်တို့ တပ်ဆင်ကာ ဆွဲငင်လှုပ်ရှား ကပြရသော တုတ်ထိုးရုပ်သေး၊ (၃) ကတ်ထူပြားကို ပြုလုပ် ထားသည့် အရုပ်ကို စင်နောက်ဘက်မှ မီးထိုးပေးကာ အရိပ်ကို လှုပ်ရှားပြရသော ရုပ်သေး စသည်တို့ ဖြစ်၏။
ရုပ်သေးကြိုးဆွဲ

ကြိုးဆွဲရုပ်သေးရုပ်များ အမူအရာအမျိုးမျိုး ပြုလုပ်နိုင်စေရန်အတွက် ကြိုးများကို ကျွမ်းကျင်စွာ ထိန်းချုပ်နိုင်သူ ဖြစ်သည်။ 
ရုပ်သေးရုပ်များသည် အဆွဲခံရသော ကြိုးအနေအထားကို လိုက်၍ ကိုယ်ဟန်အမူအရာ ပြောင်းလဲဖော်ပြနိုင်သည်။ မြန်မာ့ရုပ်သေးပညာသည် မြန်မာနှစ် ၁၁၃၈တွင် နန်းတက်‌ော **ငစဉ့်ကူးမင်း**လက်ထက် **သဘင်ဝန်ဦး‌ေသာ်**ကစတီထွင်ခဲ့သည်ဟုဆိုသည်။ " **ရုပ်‌ေသးအစ၊ကျုံးသုံးတန်နှင့်ပုဂံက** "ဟူသောစကားအရ မြန်မာနှစ် ၁၂၀၈တွင် နန်းတက်‌ော **ပုဂံမင်း**လက်ထက်က ‌ေါ်ခဲ့သည်ဟုလည်းဆိုသည်။ **မြဝတီမင်းကြီးဦးစ** တီထွင်ခဲ့သည်ဟုလည်းဆိုသည်။ အီနောင်နန်းတွင်းဇာတ်‌ော်ကြီးတွင် သရေ‌‌ဇာတ်ဟူ၍ရုပ်သေးအကြောင်းပါရှိသည်။ ထို့အပြင် **ရှင်မဟာရဌသာရ** ‌ေးသော *ဘူရိဒတ်လင်္ကာကြီး*တွင်လည်း‌ေကာင်း *သံဝရပျို့*၌လည်းကောင်း ရုပ် ‌ေးအ ‌ြောင်းပါရှိသည်။
ဖင်လန်နိုင်ငံ၏ ယာဉ်မောင်းလိုင်စင်

ဖင်လန်နိုင်ငံ၏ ယာဉ်မောင်းလိုင်စင်ရရှိနိုင်ရန် ပုဂ္ဂလိက ကားမောင်းသင်တန်းကျောင်းများ နှင့် ကားမောင်းလိုင်စင်ရှိပြီးသူ ဆွေမျိုးသားခြင်းမှ သင်ကြားပေးနိုင်သည်။ ဆွေမျိုးသားခြင်းမှ သင်ကြားပေးကာမူ၊ သင်ကြားခွင့် တောင်းယူရမည်ဖြစ်ပြီး၊ သင်ကြားမည့် ကားတွင် လိုအပ်လျင် ဘရိတ်ဖမ်းနိုင်သည့် ခြေနင်းအပို တပ်ဆင်ထားရမည်။ လိုင်စင်အမျိုးအစား (ဘီ)ကို ရရှိနိုင်ရန် သင်မောင်းဆရာလိုက်ပါပြီး ၁၅ နာရီ မောင်းနှင်ရပြီး၊ လမ်းချောတွင် မောင်းနှင်ခြင်း၊ စာသင်တန်း အတန်း ၂၀ ကို တက်ရောက်ရမည်။ ထို့နောက် ကွန်ပျူတာနှင့် လေ့ကျင့်ရသည့် အမေးအဖြေစာသင်တန်းကို အောင်မြင်ရမည်ဖြစ်ပြီး၊ မြို့ထဲလမ်းများတွင် အနည်းဆုံး ၃၀မိနစ်မောင်းပြ၍ အောင်မြင်မှသာ လိုင်စင်ရရှိမည်ဖြစ်သည်။ လိုင်စင်(စီ)သင်ကြားမှုသည် တူညီသော်လည်း ပို၍ အချိန်ကြာမြင့်သည်။
ပထမဆုံးထုတ်ပေးသော လိုင်စင် သည် ၂ နှစ်အသုံးပြုခွင့်ရှိပြီး၊ ထိုအချိန်အတွင်း ယာဉ်မောင်းမှ   အမှားပြစ်ဒဏ်အများဆုံး ၂ခုထိ ခွင့်ပြုသည်။ သက်မှတ်ထားသည်ထက် စည်းကမ်းမလိုက်နာဘဲ ပြစ်ဒဏ်များ ပိုမိုတွေ့ရှိပါက လိုင်စင်အား သိမ်းစည်းပြီး၊ စာမေးပွဲ ပြန်ဖြေရမည်ဖြစ်သောကြောင့် ယာဉ်မောင်းသင်တန်းထပ်တက်ရမည်ဖြစ်သည်။ ပြစ်ဒဏ်တစ်ခုတည်းရှိသော်လည်း စမ်းသပ်ကာလကို အမြင့်ဆုံး ၂ နှစ်အထိထပ်မံ တိုးမြှင့်နိုင်သည်၊ ထို စမ်းသပ်အချိန်အတွင်း ယာဉ်မောင်းစည်းကမ်းအား ပြန်နွှေးသည့် သင်တန်းအသေးတစ်ခု ထပ်မံတက်ရောက်ရမည်ဖြစ်ပြီး၊ လမ်းချောမောင်းနှင်ခြင်း နှင့် အမှောင်ထဲတွင် မောင်နှင်းခြင်းကို သင်ကြားရမည်(ဖင်လန် နွေဘက်သည် ညမရှိသောကြောင့်၊ ညဘက် မောင်းနှင်ခြင်းကို ကားနှင့် ဆင်တူပြုလုပ်ထားသည့် စက်ပေါ်တွင် မောင်းနှင်ရသည်)။ ထို့သို့ အဆင့်ဆင့် အောင်မြင်ပါက အမြဲလိုင်စင်ကို ထုတ်လုပ်ပေးပြီး၊ ပုံမှန် အများဆုံး နှစ် ၆၀ အသုံးပြုခွင့်ရှိသည့် လိုင်စင်ကဒ်ဖြစ်သည်။ 

ဖင်လန်လိုင်စင်ဖြင့် ကမ္ဘာ့နိုင်ငံအများတွင် မောင်းနှင်ခွင့်ရှိပြီး၊ ဥရောပသမဂ္ဂနိုင်ငံများ၏ ယာဉ်မောင်းလိုင်စင် စနစ်ကို လိုက်နာသောကြောင့်၊ ဥရောပအဖွဲ့ဝင်နယ်မြေအတွင်း တရားဝင် အသုံးပြုခွင့်ရှိသည်။ ယာဉ်မောင်းလိုင်စင်သည် နိုင်ငံသားမှတ်ပုံတင်ကဒ်ပြားမဟုတ်သောကြောင့် ခရီးသွားမှတ်ပုံတင်ကဒ်အဖြင့် သုံးခွင့်မရှိပေ။

## ကိုးကား
SQLite

SQLite ဆိုသည်မှာ Relational database management system တစ်ခုဖြစ်သည်။ အခြား system များနှင့် အဓိကကွာခြား ချက်က SQLite သည် Embedded database တစ်ခုဖြစ်သည်။ ပုံမှန် database တွေဆိုရင် client and server က process နှစ်ခု ဖြစ်ပြီး client က data ကို Pipe သို့မဟုတ် Networking မှတဆင့် server ကိုဆက်သွယ်ပြီး data ကို access လုပ်ပါတယ်။ Embedded database များတွင် ပုံမှန်အားဖြင့် process တစ်ခုသာ ရှိပြီး database file မှာလည်း တစ်ခုရှိသည်။

## ကွာခြားချက်များ
## အသုံးများသောနေရာများ
* sqlite က deploy လုပ်ရတာလွယ်ကူခြင်း နှင့် embed လုပ်လို့ရခြင်း တို့ကြောင့် ဆော့ဖ်ဝဲ များစွာတွင် လက်ရှိအသုံးပြုနေသည့် တစ်ခုလည်း ဖြစ်သည်။
** firefox,chrome,skype. Self estimates by sqllite org put it around 500 million deployments.
* ios sdk သည် sqllite ကို natively support လုပ်ထားသည်။

## ဆင်တူသော ဆော့ဖ်ဝဲ များ
See:http://en.wikipedia.org/wiki/Embedded_database

* Firebird Embedded
* HSQLDB
* Oracle Berkeley DB
* SQL Server Compact
* VistaDB

## ကိုးကား
သင်္ဘောခေါင်းလောင်း

**သင်္ဘော ခေါင်းလောင်း**
 သင်္ဘော ခေါင်းလောင်း]]

= သင်္ဘောခေါင်းလောင်း (Ship's Bell) =
ရှောင်ကွန်နရီ

**ဆာ တောမတ်စ် ရှောင်ကွန်နရီ** (; ၂၅ ဩဂုတ် ၁၉၃၀ –၃၁ အောက်တိုဘာ ၂၀၂၀) သည် စကော့လူမျိုး ရုပ်ရှင်သရုပ်ဆောင်နှင့် ရုပ်ရှင်ထုတ်လုပ်သူ တစ်ဦးဖြစ်ပြီး အကယ်ဒမီဆု တစ်ခု၊  ဘက်ဖ်တာဆု နှစ်ခု နှင့် ရွှေကမ္ဘာလုံးဆု ၃ ခု ကို ရရှိခဲ့ဖူးသူ ဖြစ်သည်။

## ငယ်ဘဝ
ရှောင်ကွန်နရီသည် စကော့တလန်နိုင်ငံ၊ အီဒင်ဘာယာမြို့တွင် မွေးဖွားခဲ့သူဖြစ်ပြီး ဖခင်သည် ကုန်တင်ထရပ်ကားမောင်းသူ ဖြစ်သည်။ ရှောင်သည် ငယ်စဉ်ကပင် အလွန်ဆင်းရဲစွာ နေထိုင်ခဲ့ရသူဖြစ်သည်။ ငယ်စဉ်ဘဝ၌ပင် အလုပ်မျိုးစုံ လုပ်ကိုင်ဘူးသည်။ ပန်းရံတပည့် အဖြစ် အုတ်ခဲခွဲခြင်း၊ အင်္ဂတေ လောင်းခြင်းအလုပ်များကို၎င်း၊ အသုဘခေါင်းများ ဆေးသုတ်သည့် အလုပ်ကို၎င်း လုပ်ကိုင်ခဲ့ဘူးသည်။ အသက် (၁၅)နှစ်အရွယ်တွင် ဖခင်နှင့်အတူ ကုန်တင်ကား စတင်မောင်းနှင်ခဲ့ရသည်။ 

## ရုပ်ရှင်သရုပ်ဆောင်
ရှောင်ကွန်နရီသည် ၁၉၆၂ ခုနှစ်မှ ၁၉၈၃ ခုနှစ် အတွင်း ဂျိမ်းစ်ဘွန်း ရုပ်ရှင် ၇ ကားတွင် ပါဝင်သရုပ်ဆောင်ခဲ့သဖြင့် ဂျိမ်းစ်ဘွန်းမင်းသား အဖြစ် လူသိများသည်။ ၁၉၈၈ ခုနှစ်တွင် ရှောင်ကွန်နရီသည် အန်တပ်ရှေဘယ် (The Untouchables) ရုပ်ရှင်ကားဖြင့် အကောင်းဆုံး ဇာတ်ပို့ အကယ်ဒမီဆုကို ရရှိခဲ့သည်။ ဂျိမ်းစ်ဘွန်းကားများတွင် သာမကဘဲ အခြားနာမည်ကျော် ရုပ်ရှင်ကားများ ဖြစ်သော ရက်ဒ်အောက်တိုဘာ သင်္ဘော အား ရှာဖွေခြင်း (The Hunt for Red October)၊ ကုန်းမြင့်သား (Highlander)၊ အင်ဒီယာနာဂျုန်းနှင့် နောက်ဆုံး ခရူးဆိတ် အစရှိသော ရုပ်ရှင်ကားများတွင်လည်း ပါဝင်သရုပ်ဆောင်ခဲ့သည်။ ၂၀၀၀ ခုနှစ် ဇူလိုင်လတွင် နိုက်အဖြစ် သူကောင်းပြုခံခဲ့ရသည်။ ရှောင်ကွန်နရီသည် ၁၉၉၉ ခုနှစ်တွင် အသက်ရှင်နေသူများထဲမှ လိင်ပိုင်းဆိုင်ရာ ဆွဲဆောင်မှု အရှိဆုံးသူ အဖြစ် ပီးပဲလ်မဂ္ဂဇင်းမှ ရွေးချယ်ခဲ့သည့် အပြင် ၁၉၉၉ ခု အသက် ၆၉ ခုနှစ်တွင် ရာစုနှစ်အတွင်း လိင်ပိုင်းဆိုင်ရာ ဆွဲဆောင်မှု အရှိဆုံးသူ အဖြစ် ပရိသတ်မှ မဲပေးရွေးချယ်ခဲ့သည်။

## ကိုးကား
မဇ္ဈိမ သတင်းဌာန

**မဇ္ဈိမ သတင်းဌာန** () သည် မြန်မာနိုင်ငံမှ သတင်းဌာန တစ်ခုဖြစ်သည်။ ၁၉၈၈ ခုနှစ်တွင် ပြည်ပ ရောက်နေသော မြန်မာ သတင်းစာဆရာ တစ်စုတို့က စတင်ခဲ့သည်။ နိုင်ငံတကာ သတင်း အင်စတီကျုမှ မဇ္ဈိမ သတင်းဌာန အား ၂၀၀၇ ခုနှစ်တွင် ဖရီး မီဒီယာ ပိုင်အိုးနီးယားဆုကို ချီးမြှင့်ခဲ့သည်။

## အဖွဲ့အစည်း
မဇ္ဈိမ သတင်းဌာန၏ ရုံးချုပ်မှာ အိန္ဒိယနိုင်ငံ၊ ဒေလီမြို့ တွင် ရှိပြီး သတင်းဌာနခွဲတစ်ခုမှာ ထိုင်းနိုင်ငံ ချင်းမိုင်မြို့ တွင် ရှိသည်။ မဇ္ဈိမ သတင်းဌာနတွင် ဝန်ထမ်းပေါင်း ၆၀ ကျော် ရှိပြီး ဘင်္ဂလားဒေ့ရှ်နိုင်ငံ၊ မြန်မာနိုင်ငံ၊ တရုတ်ပြည်သူ့သမ္မတနိုင်ငံ၊ အိန္ဒိယနိုင်ငံ နှင့် ထိုင်းနိုင်ငံတို့မှ သတင်းပေးပို့ကြသည်။ ၂၀၁၂ ခုနှစ် ဖေဖော်ဝါရီလတွင် မဇ္ဈိမ သတင်းဌာန၏ အယ်ဒီတာချုပ် စိုးမြင့်မှ ပုံနှိပ်ထုတ်ဝေရေး လုပ်ငန်းကို တိုးချဲ့ရန် မဇ္ဈိမ သတင်းဌာန၏ ရုံးခွဲတစ်ခုကို ရန်ကုန်တွင် ဖွင့်လှစ်မည်ဟု ကြေညာခဲ့သည်။

## ကိုးကား
တစ်သောင်းကျပ်တန် ငွေစက္ကူ

မြန်မာနိုင်ငံတော်ဗဟိုဘဏ်မှ **တစ်သောင်းကျပ်တန် ငွေစက္ကူ** အမျိုးအစားသစ်ကို ၂၀၁၂ ခုနှစ်၊ ဇွန်လ ၁၅ ရက်နေ့တွင် စတင် ထုတ်ဝေသည်။ 

### အရွယ်အစား
၁၅×၇ စင်တီမီတာ
### ပေါ်လွင်သောအရောင်
အပြာရောင်
### မျက်နှာစာဘက်
ထိပ်ပိုင်းတွင် "မြန်မာနိုင်ငံတော် ဗဟိုဘဏ်" စာတမ်း ရိုက်နှိပ် ထားသည်။ အလယ်ပိုင်းတွင် ပြည်ထောင်စု သမ္မတ မြန်မာ နိုင်ငံတော် မြေပုံ၊ ၎င်းကို ဝန်းရံထားသော သပြေခက် နှစ်ခက်၊ မျက်နှာချင်းဆိုင် တည်ရှိနေသည့် မြန်မာ့ အနုပညာ လက်ရာ မြောက် ဆင်ဖြူတော် နှစ်စီးနှင့် ထိပ်တွင် ကြာဖြူတစ်ပွင့် ရိုက်နှိပ် ထားသည်။ ငွေစက္ကူ တန်ဖိုးကို ဖော်ပြထားသည့် မြန်မာ စာတန်း"တစ်သောင်းကျပ်" ကိုလည်း ရိုက်နှိပ် ထားသည်။ လက်ယာ ဘက်ပိုင်းတွင် မြန်မာ့ အနုပညာ လက်ရာမြောက် ကနုတ်ပန်းခက် များကို ရိုက်နှိပ် ထားသည်။ ထောင့်သုံးထောင့် တွင် ငွေစက္ကူ တန်ဖိုးကို ဂဏန်း များဖြင့် ရိုက်နှိပ် ထားသည်။ ငွေစက္ကူ တန်ဖိုးကို မြန်မာ၊ အင်္ဂလိပ် နှစ်ဘာသာဖြင့် ရိုက်နှိပ် ထားသည်။ လက်ဝဲဘက်ပိုင်းတွင် ကြာဖြူ ပွင့်ပုံ ရေစာ ပါရှိ ပါသည်။ ငွေစက္ကူတွင် လုံခြုံရေး ကြိုးတစ်ချောင်းကို ဒေါင်လိုက် ထည့်သွင်းထားသည်။

### ကျောဘက်
ထိပ်ပိုင်းတွင် "CENTRAL BANK OF MYANMAR" စာတန်းကို ရိုက်နှိပ်ထားပြီး ၎င်းစာတန်း၏ အောက်တွင် "TEN THOUSAND KYATS" ဟူသော စာတန်း ပါရှိသည်။ အလယ်ပိုင်းတွင် ရတနာပုံ မန္တလေး နန်းတော်၏ မြို့ရိုးနှင့် ကျုံးပုံကို ရိုက်နှိပ် ထားသည်။ ဘေးဘောင်များတွင် မြန်မာ့ အနုပညာ လက်ရာမြောက် ကနုတ် ပန်းခက်များကို ရိုက်နှိပ် ထားသည်။ ထောင့် သုံးထောင့်တွင် ငွေစက္ကူ၏ တန်ဖိုးကို ဂဏန်းများဖြင့် ရိုက်နှိပ် ထားသည်။ 

### ကိုးကား
အထွေထွေ ရွေးကောက်ပွဲ၊ ၁၉၆၀

**အထွေထွေ ရွေးကောက်ပွဲ** ကို ၁၉၆၀ ခုနှစ် ဖေဖော်ဝါရီလ ၆ ရက်နေ့တွင် ကျင်းပခဲ့ပြီး ၁၉၅၈ ခုနှစ် အောက်တိုဘာတွင် စတင်ခဲ့သော ဗိုလ်ချုပ်နေဝင်း၏ အိမ်စောင့်အစိုးရထံမှ အစိုးရသစ်ကို အာဏာလွှဲပြောင်းနိုင်ရန် အတွက် ပြုလုပ်ခဲ့ခြင်း ဖြစ်သည်။

## ရလဒ်များ
### ပြည်သူ့လွှတ်တော်
### လူမျိုးစုလွှတ်တော်
## ဘက်လိုက်မှုကြောင့် ရာထူးမှ ဖယ်ရှားခံရသူများ
### တည်မြဲဘက်
* ဗိုလ်မှူးချုပ် အောင်ရွှေ (ကြည်း ၃၅၀၅) (မပခ တိုင်းမှူး)
* ဗိုလ်မှူးကြီး အေးမောင် (ကြည်း ၃၅၁၂)
* ဗိုလ်မှူးကြီး တင်မောင် (ကြည်း ၃၅၁၇)
* ဗိုလ်မှူးကြီး လှမော် (ကြည်း ၃၅၇၀)
* ဗိုလ်မှူးကြီး ကြည်ဝင်း (ကြည်း ၃၅၇၂) (မပခ တပ်မဟာမှူး။ ဗဆွေနှင့် မယားညီအစ်ကို)
* ဗိုလ်မှူးကြီး သိန်းတုတ် (ကြည်း ၃၆၄၇) (တောင်ကြီးရှိ အမှတ်(၄)တပ်မဟာမှူး)
* ဒုဗိုလ်မှူးကြီး ချစ်ခိုင် (ကြည်း ၃၆၄၉) (မပခ စစ်ဦးစီးအရာရှိ(ပထမတန်း))

## ကိုးကား
စစ်တွေမြို့နယ်

**စစ်တွေမြို့နယ်** သည် မြန်မာနိုင်ငံ၊ ရခိုင်ပြည်နယ်၊ စစ်တွေခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ စစ်တွေမြို့ ဖြစ်သည်။

## လူမှုပထဝီဝင် 
### စစ်တွေမြို့နယ် ရှိ ရပ်ကွက်များ
### စစ်တွေမြို့နယ် ရှိ ရွာများ
## ကိုးကား
ရသေ့တောင်မြို့နယ်

**ရသေ့တောင်မြို့နယ်** သည် မြန်မာနိုင်ငံ၊ ရခိုင်ပြည်နယ်၊ စစ်တွေခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ရသေ့တောင်မြို့ ဖြစ်သည်။

## ကျေးရွာများ 
ရသေ့တောင်မြို့နယ်  ရှိ ရွာများ-
ကေျာက်ဆုံ

ပေါက်တောချေ

ထွန်းရဝေ

ပြင်ခေါင်

ပြားချောင်းကြီး

အလယ်ရွာချေ

အဝတာ

## ကိုးကား
ပေါက်တောမြို့နယ်

**ပေါက်တောမြို့နယ်** သည် မြန်မာနိုင်ငံ၊ ရခိုင်ပြည်နယ်၊ စစ်တွေခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ပေါက်တောမြို့ ဖြစ်သည်။

ပေါက်တောမြို့နယ်သည် မူလက ဦးရာဇ်တောင် အရှေ့မြို့နယ်ဟု အမည်တွင်ခဲ့သည်။ ၁၈၉၀-ပြည့်နှစ်တွင် ပေါက်တောမြို့နှင့်အတူ မြို့နယ်ဖြစ်လာသည်။ ကျေးရွာအုပ်စု ၅၃-စု၊ ရွာငယ် ၁၆၆-ရွာ၊ စပါးစိုက် ဧရိယာ စတုရန်းမိုင် ၁၅၀-ကျော်၊ ပုဇွန်ကန် ၁၆၁၀-ကန်နှင့် မွေးမြူရေးဧရိယာ ၃၁၉၁၃-ဧက ရှိသည်။

## ကျေးရွာများ 
ပေါက်တောမြို့နယ် ရှိ ရွာများ-

## ကိုးကား
မြတ်သုတ

စာရေးဆရာ မြတ်သုတ၏ အမည်ရင်းမှာ မြတ်သွင် ဖြစ်သည်။ မြန်မာပြည်သမ္မတများ၏ အတ္ထုပ္ပတ္တိစာအုပ်ကို ရေးသားပြုစုခဲ့ပြီး စာပေလောက စာအုပ်တိုက်၏ ၂၀၁၁ ခုနှစ် ဒီဇင်ဘာလ အရောင်းရဆုံး စာအုပ်စာရင်းဝင် ဖြစ်ခဲ့သည်။ မြန်မာဝီကီပီဒီးယားတွင် ပံ့ပိုးကူညီမှု အများဆုံးသောသူ တစ်ဦး ဖြစ်ပြီး ၂၀၁၁ ခုနှစ် Man of Myanmar Wikipedia အဖြစ် အများမှ ဆန္ဒယူ ရွေးချယ်ခဲ့ကြသည်။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ စာရေးဆရာများ
ကျောက်တော်မြို့နယ်

**ကျောက်တော်မြို့နယ်** သည် မြန်မာနိုင်ငံ၊ ရခိုင်ပြည်နယ်၊ မြောက်ဦးခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ကျောက်တော်မြို့ ဖြစ်သည်။

## ကျောက်တော်မြို့နယ် ရှိ ရွာများ
သရက်တပင်

ရွာမပြင် 

ကျားနင်းကန် 

လိပ္မ 

စိန်ခြုံ 

စဖိုသား 

လမုသား 

ဝက်မှိုင်း

ကျောက်တန်း

သဝင်ကိုင်း

စိုင့်အောင်

ရွှေလှိုင်

မနီခေါင်

သာဒါကြီး/ဆိပ်

ဗျာလာ

နေပူခံကျေးရွာ

ဂုပ္ပီထောင့်ကျေးရွာ

## ကိုးကား
အနာစတာစီယာ

**အနာစတာစီယာ** ({) (born September 17, 1968) သည် အမေရိကန် သီချင်းရေးဆရာ၊ ရုပ်ရှင်ထုတ်လုပ်သူနှင့် ယခင်ကချေသည်တစ်ယောက်ဖြစ်သည် သူမအား  eclectic pop ဂီတဖြင့် ၂၀၀၀ ခုနှစ်အစောပိုင်းများတွင် ဥရောပနှင့် အိုရှမ်းနီးယားများ၌ လူသိများသည်။ သူမ၏ ပထမဆုံး အဲလ်ဘမ်  *Not That Kind* (2000) နှင့် *Freak of Nature* (2001) တို့သည် မြန်ဆန်စွာ release လုပ်ခဲ့ပြီး အဓိက အောင်မြင်စေခဲ့သည်။

## ကိုးကား
ဖင်လန်နိုင်ငံ၏ ခိုလှုံခွင့်

ဖင်လန်နိုင်ငံ၏ ခိုလှုံခွင့်ဆိုသည်မှာ၊ မိမိနိုင်ငံတွင် အကြောင်းအမျိုးမျိုးကြောင့် ဆက်လက်နေထိုင်ရန် မဖြစ်တာ့သည် သူများ၊ ဖင်လန်နိုင်ငံသို့ အခြေချနေထိုင်ရန် လာရောက်လျှောက်ထားခြင်းကို ဆိုလိုသည်။ ဖင်လန်နိုင်ငံသည် ကုလသမဂ္ဂ၏ ၁၉၅၁ ဒုက္ခသည်များဆိုင်ရာ ကြေညာစာတမ်းကို လုံး၀လိုက်နာသည့် နိုင်ငံဖြစ်သည်။ နိုင်ငံ၏ နိုင်ငံခြားသားဥပဒေများသည်လည်း ၎င်းကြေညာစာတမ်းနှင့် ဆင်တူဖြစ်သည်။ 

ဖင်လန်သည် ဥရောပအဖွဲ့ဝင်နိုင်ငံများနည်းတူ ၁၉၉၉ ခုနှစ်တွင် စတင်ခဲ့သည့် ခိုလှုံခွင့် နည်းစနစ်ကို အသုံးပြုသည်။ အခြေခံ ခိုလှုံခွင့်စနစ်မှာ-
*ဒုက္ခသည်များအတွက် တရားဝင် အကာအကွယ်ပေးနိုင်သည့် ဥပဒေများ နှင့် ထိရောက်သည့် စနစ်
## ဆောင်ရွက်ပုံအဆင့်ဆင့်
ခိုလှုံခွင့်ကို ဖင်လန် လူဝင်မှုကြီးကြပ်ရေးဌာန မှကိုင်တွယ်ပြီး၊ လျှောက်ထားလိုသူမှ ပြည်တွင်းတွင်လည်းကောင်း၊ နယ်စပ်များရှိ လူဝင်မှုစစ်ဆေးရေး ဌာနများတွင် နိုင်ငံတကာ ခိုလှုံခွင့်အမည်အောက်တွင် လျှောက်ထားရသည်။ နေထိုင်ခွင့် ဆုံးဖြတ်ချက်သည် တစ်ယောက် နှင့် တစ်ယောက် မတူဘဲ၊ ဆုံးဖြတ်ချက်ချရန် ပုံမှန် ကိုင်တွယ်ပုံနှင့် အမြန်ကိုင်တွယ်ပုံဟူ၍ နှစ်မျိုးရှိသည်။ မိဘမပါရှိသည့် ကလေးများအတွက် အကောင်းဆုံးဖြစ်အောင် ဦးစားပေး ဆောင်ရွက်မှုမျိုးလည်းရှိသည်။

နိုင်ငံ့ နယ်စပ်များရှိ လူဝင်မှုစစ်ဆေးရေး ဌာနများ နှင့် နိုင်ငံအတွင်းသို့ရောက်ပြီး များမကြာမီ အချိန်အတွင်း လျှောက်ထားနိုင်သည်။ ရဲစခန်းတာဝန်ရှိသူများ နှင့် နယ်စပ်စစ်ဆေးသူများမှ လျှောက်ထားသူ၏ ရောက်ရှိလာရာ ခရီးလမ်း နှင့် မည်သူမည်ဝါဖြစ်ကြောင်းကို အတည်ပြုရသည်။ ဖင်လန် လူဝင်မှုကြီးကြပ်ရေးဌာနမှ ခိုလှုံခွင့်ပေးမပေး ဆုံးဖြတ်ချက်ချပြီး၊ ပယ်ချခံရသူများသည် ဟယ်လ်စင်ကီး တရားရုံးကြီးသို့ ဆက်လက် အယူခံနိုင်သည်။ 

အကယ်၍ ခိုလှုံခွင့်ပေးရန် အထောက်အထားများ မခိုင်လုံပါက၊ လျှောက်ထားသူအား အခြားနေထိုင်ခွင့်များဖြစ်သည့် အခြေခံခိုလှုံခွင့် ၊ လူသားခြင်းစာနာထောက်ထား၍ ခိုလှုံခွင့်၊ အခြားသော နေထိုင်ခွင့် ပါမစ်များထုတ်ပေးနိုင်သည်။

တချို့သော လျှောက်ထားသူများမှာ ပယ်ချခံရပါက၊ နိုင်ငံတော်မှ ချက်ချင်းထွက်ခွာစေပြီး၊ မိခင်နိုင်ငံသို့ ပြန်လည်ပို့ဆောင်စေသည်။ ပြန်လည်ပို့ဆောင်ရာတွင် လူ့အခွင့်အရေး မထိပါးစေဘဲ၊ လေးစားလိုက်နာစွာ တရားမျှတသည့် နည်းလမ်းဖြင့်  ပြန်လည်ပို့ဆောင်စေသည်။

## နေထိုင်ခွင့် အမျိုးအစား
## ပြန်လည် ပို့ဆောင်ခြင်း
## ကိုးကား
အယ်လ် ဂိုး

အဲလ်ဘတ် အာနိုး အယ်လ် ဂိုး ဂျူနီယာ (၁၉၄၈ မတ်လ ၃၁ မွေး) သည် အမေရိကန်ပြည်ထောင်စု၏ ၄၅ ဦးမြောက် ဒုတိယသမ္မတ ဖြစ်ပြီး အမေရိကန် သမ္မတ ဘီလ် ကလင်တန် နှင့်အတူ ၁၉၉၃ မှ ၂၀၀၁ အထိ ဆောင်ရွက်ခဲ့သည်။ သူသည် ၂၀၀၀ ခုနှစ် အမေရိကန် သမ္မတ ရွေးကောက်ပွဲတွင် ဒီမိုကရက်တစ် ပါတီမှ သမ္မတလောင်း အဖြစ် ဝင်ရောက် ယှဉ်ပြိုင်ခဲ့ပြီး မဲအရေအတွက် အားဖြင့် အသာရခဲ့သော်လည်း အီလက်ထရိုရယ် ကောလိပ် မဲ စနစ်ကြောင့် ရှုံးနိမ့်ခဲ့ရသည်။

အယ်လ်ဂိုးသည် ယခုလက်ရှိတွင် စာရေးဆရာနှင့် ပတ်ဝန်းကျင် ထိန်းသိမ်းရေး ဆိုင်ရာ လှုပ်ရှားသူ အဖြစ် နေထိုင်လျက် ရှိသည်။ သူသည် အကျိုးအမြတ် မမျှော်ကိုးသော အဖွဲ့အစည်း အများအပြားကို တည်ထောင်ခဲ့ပြီး ရာသီဥတု ထိန်းသိမ်းရေး မဟာမိတ် အဖွဲ့သည်လည်း တစ်ခု အပါအဝင် ဖြစ်သည်။ သူသည် ရာသီဥတု ပြောင်းလဲမှု နှင့် ဆိုင်သည့် လှုပ်ရှားမှု များအတွက် ငြိမ်းချမ်းရေး နိုဘယ်ဆုကို ရရှိခဲ့သည်။
မာတီ အာတစ်ဆရီ

မာတီ အွိုင်ဗာ ကာလဗ်ဗီ အာတစ်ဆရီ (၁၉၃၇ ဇွန်လ ၂၃ မွေး) သည် ဖင်လန်နိုင်ငံ၏ ဒဿမမြောက် သမ္မတ (၁၉၉၄-၂၀၀၀) ဖြစ်ပြီး ငြိမ်းချမ်းရေး နိုဘယ်ဆုရှင် တစ်ဦးလည်း ဖြစ်သည်။ ကုလသမဂ္ဂ၏ သံတမန် တစ်ဦးဖြစ်သည့်အပြင် စေ့စပ်ညှိနှိုင်းသူ တစ်ဦးလည်း ဖြစ်ကာ သူ၏ နိုင်ငံတကာ ငြိမ်းချမ်းရေးနှင့် ပတ်သက်သည့် လုပ်ဆောင်ချက်များကြောင့် ထင်ရှားသည်။

အာတစ်ဆရီသည် ၂၀၀၈ ခုနှစ်တွင် ဆားဘီးယားနိုင်ငံ မှ သီးခြားနိုင်ငံအဖြစ် ခွဲထွက်ကြောင်း ကြေညာခဲ့သည့် ကိုဆိုဗိုနိုင်ငံ၏ ရပ်တည်မှုနှင့် ပတ်သက်သည့်ကိစ္စအတွက် ကုလသမဂ္ဂ၏ အထူးသံတမန် တစ်ဦးအဖြစ် ဆောင်ရွက်ခဲ့ပြီး ကာလရှည်ကြာ မပြီးပြတ်နိုင်သည့် အငြင်းပွားမှုကို ပြေလည်စေရန် ဦးတည်ဆောင်ရွက်ခဲ့သည်။ ၂၀၀၈ ခုနှစ် အောက်တိုဘာလတွင် သူ့အား "ဆယ်စုနှစ် ၃ ခုအတွင်း ကမ္ဘာ့ပေါ်ရှိ တိုက်ကြီး အချို့တွင် ဖြစ်ပွားနေသည့် အပြည်ပြည်ဆိုင်ရာ အငြင်းပွားမှုများကို ပြေလည်စေရန် ဆောင်ရွက်ခဲ့သည့်အတွက်" ငြိမ်းချမ်းရေး နိုဘယ်ဆု အပ်နှင်း ချီးမြှင့်ခံခဲ့ရသည်။ နိုဘယ်ဆုချီးမြှင့်ရေး ကော်မတီမှ ထုတ်ပြန်ကြေညာချက်တွင် အာတစ်ဆရီသည် နမီးဘီးယားနိုင်ငံ၊ အင်ဒိုနီးရှားနိုင်ငံ၊ ကိုဆိုဗိုနိုင်ငံ၊ အီရတ်နိုင်ငံ တို့တွင် ဖြစ်ပွားခဲ့သည့် ပဋိပက္ခများကို ဖြေရှင်းရာတွင် အရေးပါသည့် နေရာမှ ပါဝင်ခဲ့ကြောင်း ရေးသားထားသည်။
ဂျွန် စတိုင်းဗက်

**ဂျွန်အန့်စ်စတိုင်းဗက် ဂျူနီယာ** () (၁၉၀၂ ဖေဖော်ဝါရီ ၂၇ မွေး - ၁၉၆၈ ဒီဇင်ဘာ ၂၀ ကွယ်လွန်) သည် အမေရိကန်စာရေးဆရာတစ်ဦး ဖြစ်သည်။ သူသည် စာအုပ်ပေါင်း ၂၇ အုပ်ကို ရေးသားခဲ့ပြီး ဝတ္ထုရှည် ၁၆ အုပ်၊ ဝတ္ထုမဟုတ်သော စာအုပ် ၆ အုပ် နှင့် ဝတ္ထုတိုပေါင်းချုပ် ၅ အုပ်တို့ ဖြစ်သည်။ ဂျွန်စတိုင်းဗက်သည် ၁၉၆၂ ခုနှစ်အတွက် စာပေနိုဘယ်ဆုကို ရရှိခဲ့သည်။

## မြန်မာဘာသာသို့ ပြန်ဆိုမှုများ 
စတိုင်းဗက်၏ အောက်ပါစာအုပ်များကို မြန်မာဘာသာသို့ ပြန်ဆိုဖူးသည် − 

## ကိုးကား
သန်းတင်၊ သခင် (ရဲဘော်သုံးကျိပ်)

**သခင်သန်းတင်** (၂၇ ဩဂုတ် ၁၉၂၀ - စက်တင်ဘာ ၁၉၄၁) သည် ပထမဆုံးကွယ်လွန်သွားသော ရဲဘော်သုံးကျိပ်ဝင် ဖြစ်သည်။ 

## ငယ်စဉ်ဘဝ
အမည်ရင်း ကိုသန်းတင် ဖြစ်သည်။ ၂၇ ဩဂုတ် ၁၉၂၀ ပြည့်နှစ်တွင် မွန်ပြည်နယ် မော်လမြိုင်မြို့ ညောင်ပင်ဆိပ်ရွာတွင် ဦးမောင်နှင့်ဒေါ်စိုး တို့မှ မွေးဖွားခဲ့သည်။ ဗုဒ္ဓဘာသာဝင် ဗမာလူမျိုးဖြစ်သည်။

## ပညာရေး
မြဝတီကျောင်းတွင် စတုတ္ထတန်းအထိ ပညာသင်ကြားခဲ့သည်။

## အသက်မွေးမှုဘဝ
ရန်ကုန်မြို့ ဗိုလ်တထောင် စက်အလုပ်ရုံနှင့် ပန်းတနော်မြို့နယ် ဝဲဒေါင့်ရွာ ဆန်စက်တွင် အလုပ်လုပ်ခဲ့သည်။ ထို့နောက် ကမာရွတ် ပန်းထိမ်အလုပ်ရုံတွင် အလုပ်လုပ်ခဲ့သည်။

## အမျိုးသားနိုင်ငံရေးဆောင်ရွက်ချက်
၁၉၄၀ ပြည့်နှစ်တွင် ကမာရွတ် တို့ဗမာအစည်းအရုံးသို့ ဝင်ရောက်၍ နိုင်ငံရေး ဆောင်ရွက်ခဲ့သည်။ ဂျပန်နိုင်ငံသို့ စစ်ပညာသွားသင်ရန် သခင်ထွန်းအုပ် သခင်ဗစိန် တို့ဗမာအစည်းအရုံးမှ သခင်သန်းတင်အား ရွေးချယ်ခဲ့သော်လည်း မိဘနှစ်ပါးက သဘောမတူ၍ မလိုက်ရပေ။ နောက်ဆုံးတွင် သခင်သန်းတင်က အစာငတ်ခံ ဆန္ဒပြသည့်အတွက် မိဘနှစ်ပါးက ခွင့်ပြုရသည်။
ထိုအချိန်တွင် မြန်မာမျိုးချစ်လူငယ် စတုတ္ထအသုတ်သည် ဂျပန်နိုင်ငံသို့ ၈ ဇူလိုင် ၁၉၄၁ ခုနှစ်၌ ကိုရီယူမာရူး သင်္ဘောဖြင့် ထွက်ခွာသွားပြီဖြစ်၍ မမီတော့ပေ။ ထိုသို့မမီတော့သော်လည်း သခင်ထွန်းအုပ်က ထိုင်းနိုင်ငံကို အရောက်လာရန် မှာခဲ့သည့်အတွက် သခင်သန်းတင်သည် တိုင်းပြည်နှင့်လူမျိုးလွတ်လပ်ရေးအတွက် မဖြစ်မနေဆောင်ရွက်မည်ဟု ခိုင်မာသော သန္နိဋ္ဌာန် ဖြင့် ၁၂ ဇူလိုင် ၁၉၄၁ ခုနှစ်တွင် စွန့်လွှတ်စွန့်စားစွာ ရန်ကုန်မြို့မှ မော်လမြိုင် ထိုမှတဆင့် မြဝတီသို့ သွားရောက်ခဲ့ပြီး ထိုင်းမြန်မာနယ်စပ်ရှိ တောတောင်အထပ်ထပ်ကို ဖြတ်ကျော်၍ ထိုင်းနိုင်ငံ မဲဆောက်မြို့သို့ ရောက်ရှိခဲ့သည်။ မဲဆောက်မြို့ရှိ ဂျပန်သံအမတ် က သခင်သန်းတင်အား ဂျပန်အဝတ်အစား များ လဲလှယ်ဝတ်ဆင်ပေးပြီး လေယာဉ်ဖြင့် ဗန်ကောက်မြို့သို့ သွားရောက်ရန် စီစဉ်ပေးခဲ့သည်။

## ဘဝနိဂုံး
သခင်သန်းတင်သည် စစ်ပညာသင်ကြားရန် ၁၅ ဩဂုတ် ၁၉၄၁ ခုနှစ်တွင် ဗိုလ်ထိန်ဝင်းနှင့် အတူ ဒေလီမာရူးသင်္ဘောဖြင့် ဂျပန်နိုင်ငံသို့ ထွက်ခွာခဲ့ရာ လမ်းခရီးတွင် အဖျားရောဂါ ဖြစ်ပွားခဲ့သည်။ ဒေလီမာရူးသင်္ဘော တိုင်ဝမ်ကျွန်းသို့ ဆိုက်ရောက်သောအခါ ဂျပန်စစ်ဖက်အရာရှိများက တိုင်ပေ စစ်ဆေးရုံသို့ ပို့ပေးခဲ့သည်။ ထို ဆေးရုံတွင် အူအတက်ပေါက်မှုကို ခွဲစိတ်ကုသမှု ခံယူနေစဉ် ကွယ်လွန်ခဲ့သည်။

## ဆုတံဆိပ်ရေးရာ
၂၇ မတ် ၁၉၅၉ ခုနှစ်တွင် မြန်မာ့လွတ်လပ်ရေး ကြိုးပမ်းမှု နောက်ဆုံးကဏ၌ ကိုယ်ကျိုးမငဲ့ဘဲ တိုင်းပြည်နှင့် လူမျိုးလွတ်လပ်ရေးအတွက် သက်စွန့်ဆံဖျား ကြိုးပမ်းဆောင်ရွက်ခဲ့မှုကြောင့် နိုင်ငံတော်က ကျေးဇူးဆပ်ခြင်းအထိမ်းအမှတ်အဖြစ် လွတ်လပ်ရေးမော်ကွန်းဝင် (တတိယဆင့်) တံဆိပ် ချီးမြှင့် ဂုဏ်ပြုခြင်း ခံခဲ့ရသည်။ 

## ကိုးကား
ကဏ္ဍ:၁၉၂၀ မွေးဖွားသူများ
ကဏ္ဍ:၁၉၄၁ ကွယ်လွန်သူများ
မတ်စ်လိုး၏ ဆင့်ကဲ လိုအပ်ချက်များ

မတ်စ်လိုး၏ ဆင့်ကဲ လိုအပ်ချက်များ (Maslow's hierarchy of needs) ဆိုသည်မှာ စိတ်ပညာဆိုင်ရာ သီအိုရိတစ်ခု ဖြစ်ပြီး အေဘရာဟမ် မတ်စ်လိုး မှ ၁၉၄၃ ခုနှစ်တွင် ရေးသား ထုတ်ဝေသော စာတမ်းတစ်စောင် ဖြစ်သည့် လူတို့၏ စိတ်ဆောင်မှု ဆိုင်ရာ သီအိုရီ (A Theory of Human Motivation) တွင် ဖော်ပြခဲ့သည်။ နောက်ပိုင်းတွင် ထိုအကြောင်းအရာကို ချဲ့ထွင်ရေးသားခဲ့ပြီး လူတို့၏ မွေးရာပါ စူးစမ်းလိုမှုကိုပါ ထည့်သွင်း လာခဲ့သည်။ မတ်စ်လိုး၏ သီအိုရီသည် အခြားသော လူတို့၏ စိတ်ပညာ ဖွံ့ဖြိုးမှု ဆိုင်ရာ သီအိုရီများနှင့် အပြိုင် ဖြစ်ခဲ့သည်။ မတ်စ်လိုးမှ ဇီဝကမ္မဆိုင်ရာ လိုအပ်ချက်၊ လုံခြုံမှု၊ အစုအဖွဲ့အတွင်း ပါဝင်ပတ်သက်လိုမှု၊ အချစ်၊ ဂုဏ်သိက္ခာ နှင့် မိမိကိုယ်ကို အကောင်းဆုံး အသုံးချနိုင်မှုတို့ကို လူတို့၏ စိတ်ဆောင်မှုများ တဆင့်ချင်း မြင့်တက်လာကြောင်း ပြောခဲ့သည်။

မတ်စ်လိုးမှ အဲလဘတ် အိုင်းစတိုင်း၊ ဂျိမ်းစ်အက်ဒမ်၊ အီလိန်နာ ရုစဗဲ့၊ ဖရက်ဒရစ် ဒေါက်ဂလပ် အစရှိသော ကျော်ကြားသည့် လူများကို လေ့လာခဲ့ပြီး ထိုလူများကို လေ့လာမည့် အစား စိတ်မနှံ့သည့် လူများကို လေ့လာပါက "ထိုသို့ မရင့်ကျက် မကောင်းသည့် မကျန်းမာသည့် လူများကို ဥပမာ အနေနှင့် လေ့လာပါက မကောင်းသည့် စိတ်ပညာ နှင့် မကောင်းသည့် ဒဿနိကဗေဒတို့သာ ထွက်ပေါ်လာလိမ့်မည်ဟု ဆိုခဲ့သည်။ မတ်စ်လိုးသည် ကောလိပ်ကျောင်းသား များထဲမှ အကျန်းမာဆုံး ကျောင်းသား ၁ ရာခိုင်နှုန်းကို ရွေးထုတ် လေ့လာခဲ့သည်။

မတ်စ်လိုးသည် သူ၏ သီအိုရီကို ၁၉၅၄ ခုနှစ်တွင် ထုတ်ဝေသော စာအုပ်ဖြစ်သည့် "စိတ်ဆောင်မှု နှင့် စရိုက်သဏ္ဌာန်" (Motivation and Personality) စာအုပ်တွင် အပြည့်အစုံ ဖော်ပြခဲ့သည်။

## လိုအပ်ချက် အဆင့်များ 
မတ်စ်လိုး၏ ဆင့်ကဲလိုအပ်ချက်များကို အများအားဖြင့် ပိရမစ် သဏ္ဌာန်ဖြင့် ဖော်ပြလေ့ ရှိကြသည်။ အခြေခံ နှင့် အများဆုံး လိုအပ်ချက်များသည် အောက်ခြေတွင် ရှိပြီး မိမိကိုယ်ကို အကောင်းဆုံး အသုံးချနိုင်မှုသည် အပေါ်ဆုံးတွင် ရှိသည်။ လူအများက ပိရိမစ်ကို သုံး၍ အဆင့်များကို ရှင်းလင်း ပြောကြားလေ့ ရှိကြသော်လည်း မတ်စ်လိုး ကိုယ်တိုင်ကမူ သူ၏ ရေးသားချက်များတွင် ပိရမစ်ကို သုံး၍ ဖော်ပြခြင်း မရှိခဲ့ပေ။

အခြေခံ အကျဆုံးသော အောက်ဆုံး အဆင့် ၄ ဆင့် တွင် မတ်စ်လိုး၏ အဆိုအရ "ချို့တဲ့မှု ဆိုင်ရာ လိုအပ်ချက်များ" (Deficiency Need သို့ D-Need) ပါဝင်သည်ဟု ဆိုသည်။ ၎င်းတို့တွင် ဂုဏ်သိက္ခာ၊ သူငယ်ချင်း အပေါင်းအသင်း နှင့် ချစ်ခြင်းမေတ္တာ၊ လုံခြုံမှု နှင့် ရုပ်ပိုင်းဆိုင်ရာ လိုအပ်ချက်များ ပါဝင်သည်။ အခြေခံ အကျဆုံးသော ဇီဝကမ္မ ဆိုင်ရာ လိုအပ်ချက်များ မှ လွဲ၍ အခြားသော ချို့တဲ့မှု ဆိုင်ရာ လိုအပ်ချက်များ မပြည့်စုံပါက လူ၏ ခန္ဓာကိုယ်မှ မည်သို့မှ ထူးခြားမှု မပြသော်လည်း ထိုသို့ မပြည့်စုံမှု အတွက် စိတ်သောက ရောက်မှု၊ စိတ်အတွင်း၌ တင်းမာမှုတို့ ဖြစ်နေမည် ဟု ဆိုသည်။ မတ်စ်လိုး၏ သီအိုရီမှ ဆွေးနွေးပြထားသည်မှာ အခြေခံ အကျဆုံးသော လိုအပ်ချက်များ ပြည့်စုံမှသာလျှင် လူတစ်ယောက် အနေနှင့် အခြားသော လိုအပ်ချက်များကို ရရှိရန် အတွက် ပြင်းထန်သော ဆန္ဒဖြင့် ကြိုးစားလိုစိတ် ရှိမည်ဟူ၍ ဖြစ်သည်။ မတ်စ်လိုးမှ မက်တာမိုတီဗေးရှင်း (Metamotivation ) ဟူသော အသုံးအနှုန်းတစ်ခုကို တီထွင်ခဲ့ပြီး အခြေခံ လိုအပ်ချက်များ ပြည့်စုံသော လူများသာလျှင် အစဉ်တစိုက် ကောင်းသထက်ကောင်းအောင် ကြိုးစားလေ့ ရှိသည်ဟူ၍ ဖြစ်သည်။ ထိုသို့ မက်တာ မိုတီဗေးရှင်း ရှိသော သူများကို လူဖြစ်ရကျိုးနပ်အောင် လိုအပ်ချက် (Being Need သို B-Need) ဟု ခေါ်လေ့ ရှိသည်။

လူတို့၏ စိတ်နှင့် ဦးနှောက်မှာ အလွန်ရှုပ်ထွေးပြီး လုပ်ဆောင်ချက် အများအပြားကို တစ်ချိန်တည်းတွင် တစ်ပြိုင်တည်း လုပ်ဆောင်လေ့ ရှိသည်။ မတ်စ်လိုး၏ ပိရမစ် အတွင်းရှိ မတူညီသော အဆင့်များတွင် ရှိကြသော လိုအပ်ချက်များအတွက် မတူညီသော စိတ်ဆောင်မှုများသည် တစ်ချိန်တည်း တပြိုင်တည်းတွင် ဖြစ်ပျက်လေ့ ရှိသည်။

## ကိုးကား
၁၉၈၈ ရွှေတိဂုံရင်ပြင် လူထုအစည်းအဝေးပွဲ

ဒေါ်အောင်ဆန်းစုကြည်သည် ၂၆ ဩဂုတ်လ ၁၉၈၈ ခုနှစ်၊ ရွှေတိဂုံစေတီတော် အနောက်ဘက်မုဒ်တွင် လူပေါင်း တသိန်းကျော် တက်ရောက်သည့် လူထုအစည်းအဝေးပွဲကြီးတွင် ပထမဦးဆုံး ပြည်သူများသို့ မိန့်ခွန်းပြောကြားခဲ့သည်။ ထိုအစည်းအဝေးပွဲတွင် ဒေါ်အောင်ဆန်းစုကြည်သည် ပါတီစုံအထွေထွေဒီမိုကရေစီ ရွေးကောက်ပွဲကြီကျင်းပပေးရန် နိုင်ငံအာဏာပိုင်များအား အဆိုပြုခဲ့ပြီး၊ ဖခင်သည် ဗိုလ်ချုပ်အောင်ဆန်းဖြစ်သောကြောင့်၊ သမီးဖြစ်သူမှာ ယခုဖြစ်ပျက်နေသော နိုင်ငံရေးအခြေအနေများကို ခေါင်းရှောင်ရန် မသင့်တော်ဟု ပြောဆိုခဲ့သည်။
သံလိုက်

**သံလိုက်** သည် ထူးခြားသော သတ္တုတစ်မျိုးဖြစ်သည်။ သံလိုက်ကို သံနှင့်အလားတူသတ္တုများ သို့မဟုတ် အခြားသံလိုက် အနီးသို့ ရွေ့ထားလျှင် ဝင်ရိုးမတူလျှင် စွဲကပ်၍ တူလျှင် တွန်းကန်တတ်သော သဘောရှိသည်။ ထိုသဘောကို သံလိုက်ဓာတ်ဟု ခေါ်သည်။ သံလိုက်ကို အခြားသတ္တုများမှ ပွတ်တိုက်ခြင်းဖြင့် လုပ်ယူနိုင်သည်။ အပျော့စား သို့မဟုတ် ခဏတဖြုတ် သံလိုက် သည် ကြာရှည်မခံတတ်ပေ။ သံလိုက်သည် သဘာဝအားဖြင့် အချို့ကျောက်တုံးများ (အဓိကအားဖြင့် lodestone ) တွင် ဖြစ်ပေါ်တတ်ပြီး ယခုအခါတွင်မူ ထုတ်လုပ်ခြင်းဖြင့်သာ ရယူကြသည်။ သံလိုက်၏ သံလိုက်စက်ကွင်းသည် ပူလာသောအခါ လျော့ပါးလာပြီး အေးသောအခါ တိုးပွားလာသည်။ တူသောဝင်ရိုးများမှာ တွန်းကန်ပြီး မတူညီသော ဝင်ရိုးများမှာ ဆွဲငင်ကြသည်။

သံလိုက်သည် သတ္တုအချို့ကိုသာ ဆွဲငင်နိုင်သည်။ သံ သို့မဟုတ် စတီး သည် သံလိုက်အား ကောင်းစွာ ဆွဲကပ်သည်။ ကြေး၊ ဇင့်၊ အလူမီနီယံ တို့ကဲ့သို့သော သတ္တုများကိုမူ မဆွဲငင်ပေ။ သစ်သား၊ ဖန် စသည့် သတ္တုမဟုတ်သည့် ပစ္စည်းများကို လည်း မဆွဲငင်နိုင်ပေ။

သံလိုက်အိမ်မြှောင်သည် ကမ္ဘာ့သံလိုက်စက်ကွင်း ကို အသုံးပြု၍ မြောက်ဝင်ရိုးစွန်းကို အမြဲညွန်ပြနေသည်။ သံလိုက်၏ မြောက်ဝင်ရိုးစွန်းသည် အခြားသံလိုက်၏ တောင်ဝင်ရိုးစွန်းကို စွဲငင်သည့်သဘောရှိသည်။ သို့သော် သံလိုက်အိမ်မြှောင်၏ မြောက်ဝင်ရိုးစွန်းသည် ကမ္ဘာ၏ မြောက်ဝင်ရိုးစွန်းကို ညွန်ပြသည်ဆိုသည်မှာ ကမ္ဘာ့မြောက်ဝင်ရိုးစွန်းသည် သံလိုက်သဘောတရားအရ သံလိုက်တောင်ဝင်ရိုးစွန်းဖြစ်သောကြောင့်ဖြစ်သည်။

## သမိုင်း 
သံလိုက်ကျောက်တုံး ကို ပထမဆုံး တွေ့ရှိသူများမှာ တရုတ်များ ဖြစ်ကြပြီး ယင်းတို့က အချစ်ကျောက်တုံးဟု ခေါ်ကြသည်။ အစပိုင်းတွင် တရုတ်တို့က အနာဂတ်ဟောပြောရာတွင်လည်းကောင်း၊ မျက်လှည့်ပြရာတွင် လည်းကောင်း အသုံးပြုသော်လည်း နောက်ပိုင်းတွင် သံလိုက်အိမ်မြှောင်ကို တည်ထွင်နိုင်ခဲ့ကြသည်။ 

ဒုတိယသမိုင်း

ဂရိဒဏ္ဍာရီအရ၊ ဂရိနိုင်ငံ၊ Megnesia တွင်နေထိုင်သော Megnes အမည်ရှိ သိုးထိန်းတစ်ဦးမှ သံလိုက်ဓာတ်ကို ပထမဆုံးတွေ့ရှိခဲ့သည်။ Megnes သည် သူ၏သိုးများကို တောင်များမှတဆင့် ထိန်းကျောင်းနေပါသည်။ ရုတ်တရက် သူသည် တုတ်ချောင်းနှင့် ခြေနင်းရှိ သံချောင်းများ ကျောက်တုံးကြီးပေါ်တွင် ကပ်နေသည်ကို သတိပြုမိသည်။ သူ့တုတ်နဲ့ သံချောင်းထဲက သံက သံလိုက်ကျောက်ကို စွဲဆောင်သွားတယ်။ ထိုကျောက်ကို သိုးထိန်း၏အမည်ဖြင့် သို့မဟုတ် တွေ့ရှိသည့်နိုင်ငံကို အမှီပြု၍ Magnetite ဟု အမည်ပေးထားသည်။ 

## ကိုးကား 
2. History of Magnets:

According to Greek legend, magnetism was first discovered by a shepherd named Megnes, who lived in Megnesia, Greece. Megnes was herding his sheep through the mountains. Suddenly he noticed the ferrule of his stick and nails in his sandals got stuck to a rock. The iron in his stick and nails had become attracted to the magnetic rock. The stone was named magnetite, after the name of the shepherd or the country it was found in.

Ref: https://byjus.com/physics/discovery-magnets/